Απολογισμός. Πόσα ψέματα είδαμε μέσα σε ένα μήνα σχετικά με τις φονικές πυρκαγιές; | ELLINIKA HOAXES\nΈχει περάσει ένας μήνας από τη μαύρη Δευτέρα 23/7/2018 και την φονική πυρκαγιά στην ανατολική Αττική. Πόση παραπληροφόρηση «φάγαμε» σε αυτές τις 30 μέρες; Σας παρουσιάζουμε ό,τι καταφέραμε να εντοπίσουμε.\n1. Η έκτακτη συνέντευξη τύπου στο υπουργείο Προστασίας του Πολίτη\nΑφού ακούσαμε από το στόμα του αναπληρωτή υπουργού Προστασίας του Πολίτη Νίκου Τόσκα ότι: «Φυσικά θα υπάρχουν και λάθη, αλλά γενικά έγιναν, σε επιχειρησιακό επίπεδο, σωστές ενέργειες και αποφεύχθηκαν οι μεγαλύτερες απώλειες», μετά από λίγες μέρες έγινε δεκτή η παραίτηση του. Ακολούθησαν οι αλλαγές στην ηγεσία του Πυροσβεστικού Σώματος και της Αστυνομίας και η παραίτησή του ΓΓ Πολιτικής Προστασίας Γιάννης Καπάκη.\nΑυτό που μας εντυπωσίασε όμως στην συνέντευξη τύπου ήταν οι εικόνες της παρουσίασης, όπου είδαμε να παρουσιάζουν στο χάρτη τις αρχικές εστίες.\nΓια την περίπτωση της Κινέτας παρουσίασαν την αρχική εστία και ανέφεραν ότι μετά την αρχική εστία εμφανίστηκαν ακόμη 13 εστίες. Όμως αν συγκρίνουμε την εικόνα της παρουσίασης με τις καμένες εκτάσεις από την εικόνα που μας δίνει ο δορυφόρος Sentinel-2 θα διαπιστώσουμε ότι οι δύο εστίες κάτω από το Χάνι Δερβένι έχουν τοποθετηθεί σε σημείο που δεν έχει καεί.\nΣτην φονική πυρκαγιά της ανατολικής Αττικής είδαμε να παρουσιάζουν τις αρχικές εστίες σε άσχετα σημεία από το σημείο που η πυρκαγιά ξεκίνησε. Είναι πια γνωστό ότι η φονική πυρκαγιά ξεκίνησε σε οικόπεδο που βρίσκεται κοντά στο Ντου Πεντέλης και σημειώνεται στον παρακάτω χάρτη με κίτρινη βούλα.\nΣτο παρακάτω χάρτη βλέπουμε το ακριβές σημείο όπου η κάμερα ασφαλείας κατέγραψε την αρχική εστία της πυρκαγιάς.\n3. Αν δεν είχαμε «στραβώσει» με τον Πούτιν θα μας το είχε στείλει;\nΠρόκειται για δημοσίευμα με αρχική πηγή προέλευσης το makeleio.gr, σύμφωνα με το οποίο, ο Ρώσος Πρόεδρος Βλαντίμιρ Πούτιν, θα έστελνε στην Ελλάδα το βαρύ πυροσβεστικό αεροσκάφος Be-200 για να συνδράμει στο έργο της πυρόσβεσης, αλλά δεν το έκανε διότι έχει «στραβώσει» με το πρόσφατο διπλωματικό επεισόδιο μεταξύ Αθήνας-Μόσχας.\n4. Ξένοι πράκτορες έκαψαν την Ελλάδα\nΓια «ασύμμετρο φαινόμενο» έκανε λόγο, λίγο μετά τα μεσάνυχτα της 23/7, ο πρωθυπουργός Αλέξης Τσίπρας, δήλωση που παραπέμπει σε «ασύμμετρη απειλή», δηλαδή δράση τρίτων εις βάρος της χώρας με τη χρήση ανορθόδοξων και μη συμβατικών μέσων (π.χ. δολιοφθορές εν καιρό ειρήνης).\nΤη στιγμή που δεν έχουν ξεκινήσει ακόμη έρευνες για τα αίτια της πυρκαγιάς, είναι απόλυτα αυθαίρετο αυτή να αποδίδεται σε «ξένους πράκτορες» και «ασύμμετρες απειλές». Λίγες ώρες αργότερα, ο Πρόεδρος της Βουλής Νίκος Βούτσης, επιχείρησε να διευκρινίσει πως μέχρι στιγμής δεν υπάρχουν ενδείξεις για υποβολιμιαίες ενέργειες.\n5. Θεωρίες συνωμοσίας\nΚάποιοι για λόγους κλικοθηρίας και like-farming, δε δίστασαν να διατυπώσουν εξωφρενικές θεωρίες συνωμοσίας.\n6. «Εμπρησμός στα Γεράνεια όρη για την εκμετάλλευση κοιτασμάτων βωξίτη»\nΣύμφωνα με το Άρθρο 117, παρ. 3 του Ελληνικού Συντάγματος: «Δημόσια ή ιδιωτικά δάση και δασικές εκτάσεις που καταστράφηκαν ή καταστρέφονται από πυρκαγιά ή που με άλλο τρόπο αποψιλώθηκαν ή αποψιλώνονται δεν αποβάλλουν για το λόγο αυτό το χαρακτήρα που είχαν πριν καταστραφούν, κηρύσσονται υποχρεωτικά αναδασωτέες και αποκλείεται να διατεθούν για άλλο προορισμό.»\nΗ εγκύκλιος του Υπουργείου Περιβάλλοντος και Ενέργειας με ημερομηνία 30/8/2017, καθορίζει με ακόμη μεγαλύτερη σαφήνεια τις ενέργειες που ακολουθούνται μετά από πυρκαγιά στις εκτάσεις και προβλέπει εντατικοποίηση των ελέγχων σε καμένες εκτάσεις και άμεσες ενέργειες αποκατάστασης είτε με φυσικό τρόπο, είτε με αναδάσωση.\n7. Είδαμε και θρησκευτική εκμετάλλευση των πυρκαγιών.\nΑλγεινή εντύπωση προκάλεσε η ανάρτηση στο προσωπικό ιστολόγιο του Μητροπολίτη Καλαβρύτων και Αιγιαλείας Αμβροσιου, όπου αποδίδει τη καταστροφή στην «οργή του Θεού» εξαιτίας της «αθεΐας του ΣΥΡΙΖΑ».\n8. Ο δήμαρχος Μαραθώνα, Ηλίας Ψινάκης, δήλωσε σε τηλεοπτικούς Σταθμούς ότι κάηκε και το σπίτι του.\nΣύμφωνα με το αποκαλυπτικό φωτορεπορτάζ της ιστοσελίδας youweekly.gr, η οικία του δημάρχου έχει μόνο πολύ μικρές ζημιές στους εξωτερικούς τοίχους της περίφραξης. Η φωτιά έκαψε τα γύρω δέντρα και «έγλειψε» την περίφραξη, μαυρίζοντας τους τοίχους σε κάποια σημεία. Ωστόσο το εσωτερικό της οικίας, όπως φαίνεται καθαρά στις φωτογραφίες, δεν έχει υποστεί φθορές από τη φωτιά.\n9. Τα πληγωμένα χέρια του πυροσβέστη από τη Κινέτα.\nΌπως διαβάζουμε στη Telgraph, η εικόνα απεικονίζει το καμένο χέρι της 26χρονης Katy Emslie, η οποία το 2015 έπαθε έγκαυμα προσπαθώντας να σβήσει την φωτιά που έπιασε το δωμάτιο τής από φορητό φορτιστή κινητού τηλεφώνου (Power bank) που εξερράγη.\n10. Αιολικό πάρκο στο Αντίριο.\nΚυκλοφόρησε η παραπάνω εικόνα, που υπονοεί ότι η πυρκαγιά στο Αντίρριο τον Αύγουστο του 2017 είχε ως σκοπό την εγκατάσταση ενός αιολικού πάρκου.\nΚαταρχάς, η ημερομηνία της πυρκαγιάς δεν ήταν η 12 αλλά η 27 Αυγούστου του 2017.\nΧρησιμοποιώντας τις δορυφορικές εικόνες του Sentinel-2 μπορούμε να δούμε την ακριβή περιοχή της πυρκαγιάς και την έκταση που κάηκε (περίπου 100 στρέμματα).\nΣτην παρακάτω εικόνα μπορούμε να δούμε τις γύρω ανεμογεννήτριες, μαρκαρισμένες με λευκό κύκλο, με πηγή τον Γεωπληροφοριακό Χάρτη της Ρυθμιστικής Αρχής Ενέργειας.\nΌπως μπορούμε να δούμε η πυρκαγιά ήταν κοντά στην τοποθεσία που εγκαταστάθηκε μια ανεμογεννήτρια, αλλά όχι στο ακριβές σημείο.\nΔεύτερον, ο συγκεκριμένος αιολικός σταθμός δεν πήρε έγκριση μετά την πυρκαγιά αλλά πολύ νωρίτερα, τον Μάιο του 2014.\n11. Η φωτογραφία με τον εμπρηστικό μηχανισμό της εφημερίδας ΕΘΝΟΣ\nΗ εφημερίδα Έθνος δημοσίευσε μια φωτογραφία-ντοκουμέντο «εμπρηστικού μηχανισμού» με τον ισχυρισμό ότι αυτή προέρχεται από την ανατολική Αττική. Ο ισχυρισμός της εφημερίδας, μαζί με την φωτογραφία του «εμπρηστικού μηχανισμού», αναπαράχθηκε από πλήθος ενημερωτικών ιστοσελίδων, όμως η φωτογραφία δεν ήταν από την ανατολική Αττική και δεν επρόκειτο για εμπρηστικό μηχανισμό, αλλά για σκουπίδια που κάηκαν.\nΕπισκεφτήκαμε το σημείο που βρέθηκαν (τα γκαζάκια) και μιλήσαμε με τον κ. Πολυχρόνη που τα φωτογράφησε και το κοινοποίησε δημόσια στο facebook. Όπως μας είπε, βρήκε τα δύο γκαζάκια την Τρίτη, 24/7/2018, και πριν τα φωτογραφίσει ενημέρωσε την Πυροσβεστική, η οποία κατέφθασε στο σημείο μέσα σε λίγα λεπτά. Tο κλιμάκιο της ΠΥ έλεγξε τα φιαλίδια και αποχώρησε χωρίς να τα περισυλλέξει. Ας ακούσουμε την μαρτυρία του στο παρακάτω βίντεο.\nΣτην έρευνα μας, φωτογραφίσαμε από κοντά τόσο το «αποκλειστικό ντοκουμέντο» του Έθνους, όσο και το δεύτερο φιαλίδιο που φωτογράφησε ο κ. Πολυχρόνης. Επιπλέον, σε πολύ μικρή απόσταση βρήκαμε και τρίτο γκαζάκι. Όλα ήταν χρησιμοποιημένα, δηλαδή τρυπημένα από το έμβολο του καμινέτου.\nΑυτό σημαίνει ότι δεν είναι δυνατόν να έχουν χρησιμοποιηθεί ως εμπρηστικός αυτοσχέδιος μηχανισμός. Αν συνέβαινε κάτι τέτοιο, θα έπρεπε τα φιαλίδια να έχουν εκραγεί, με αποτέλεσμα να μην είναι στην κατάσταση που τα βρήκαμε, τόσο εμείς όσο, κυρίως, και το κλιμάκιο της ΠΥ την Τρίτη το μεσημέρι. Γι’ αυτό άλλωστε και οι πυροσβέστες, όπως αποδείχθηκε, δεν ενδιαφέρθηκαν να τα περισυλλέξουν και να τα εξετάσουν περαιτέρω.\nΗ εφημερίδα δεν ζήτησε ούτε συγνώμη.\n12. Μεγάλη σύγχυση με τον αριθμό των νεκρών και των αγνοουμένων\nΜεγάλη σύγχυση και παραπληροφόρηση προέκυψε αναφορικά με το σύνολο των νεκρών και των αγνοουμένων από τις φονικές πυρκαγιές στην Αττική. Αυτή η κατάσταση οφείλεται εν πολλοίς σε διαδικαστικά «προβλήματα» και κυρίως σε ανακριβή δημοσιεύματα που ανεβάζουν τον αριθμό των θυμάτων από 116 έως 180 άτομα. Αναλυτικά ΕΔΩ.\n13. Έστειλε e-mails η Αμερικάνικη Πρεσβεία για εκκένωση των πυρόπληκτων περιοχών από το μεσημέρι της Δευτέρας 23/7;\nΜια θεωρία που απέκτησε αρκετή αναγνωσιμότητα, υποστηρίζει πως η Αμερικανική Πρεσβεία απέστειλε μαζικά emails σε πολίτες των ΗΠΑ για να απομακρυνθούν από τα σημεία των πυρκαγιών, το μεσημέρι της Δευτέρας 23/7.\nΑρχική πηγή του ισχυρισμού φαίνεται πως είναι ανάρτηση στο προσωπικό ιστολόγιο και στη σελίδα στο Facebook του κ. Δημητρίου Καζάκη, επικεφαλής του ΕΠΑΜ.\nΌμως η Αμερικάνικη Πρεσβεία έστειλε email στις 24/7 και όχι στις 23.\nΟ κύριος Καζάκης αντί να ζητήσει συγνώμη για το λάθος του, άλλαξε την ώρα έναρξης της πυρκαγιάς στη Πεντέλη, για να ταιριάζει με τους ισχυρισμούς του.\n14. Αμερικανοί πυροσβέστες διαψεύδουν Μητσοτάκη: Επικίνδυνα τα βρεγμένα ρούχα στη φωτιά\nΜε αφορμή τοποθέτηση του αρχηγού της Νέας Δημοκρατίας Κυριάκου Μητσοτάκη, αναφορικά με τη χρήση βρεγμένων ρούχων για προστασία από εγκαύματα σε περιπτώσεις πυρκαγιάς, είδαμε δημοσιεύματα που ισχυρίζονται ότι «είναι επικίνδυνα τα βρεγμένα ρούχα στη φωτιά» και επιπλέον ότι «Αμερικανοί πυροσβέστες εξηγούν γιατί δεν πρέπει να φοράμε βρεγμένες μπλούζες στη φωτιά». Τελικά είναι επικίνδυνα τα βρεγμένα ρούχα στη φωτιά;\n15. 1 Αυγούστου 2016 κάηκε η Εύβοια και «φύτρωσαν» ανεμογεννήτριες\n16. Ειπώθηκε από το BBC ότι οι νεκροί από τις πυρκαγιές ξεπερνούν τους 300;\nΑναζητώντας συγκεκριμένα δημοσίευμα του BBC για «300 νεκρούς στις ελληνικές πυρκαγιές», δεν βρήκαμε καμία σχετική αναφορά, τόσο μέσω Google, όσο και στην απευθείας αναζήτηση της ιστοσελίδας.\n17. Ο αντιπρόεδρος της Εταιρείας ΠΑΓΙΩΝ ΕΥΔΑΠ και στέλεχος των ΑΝΕΛ, Γιώργος Μαϊστράλης, αναρωτιέται αν οι φωτιές μπήκαν με κατευθυνόμενα ενεργειακά όπλα.\nΔύο αναρτήσεις του αντιπροέδρου της Εταιρίας Παγίων ΕΥΔΑΠ και στελέχους των ΑΝΕΛ, Γιώργου Μαϊστράλη, έγιναν viral. O Κύριος Μαιστράλης, πόσταρε ένα βίντεο από το Youtube, βάσει του οποίου η Ελλάδα δέχεται επίθεση με «ενεργειακά όπλα», δίνοντας μια εναλλακτική ερμηνεία για τις πυρκαγιές.\nΜετά τις αντιδράσεις που προκάλεσε η ανάρτηση του, ο κ. Μαϊστράλης έδωσε διευκρινήσεις, αναφέροντας:\nΗ ΕΥΔΑΠ Α.Ε. διευκρίνισε ότι ο κ. Γεώργιος Μαϊστράλης δεν είναι μέλος του Διοικητικού Συμβουλίου της ΕΥΔΑΠ Α.Ε. O κ. Γεώργιος Μαϊστράλης είναι Αντιπρόεδρος της Εταιρείας ΠΑΓΙΩΝ ΕΥΔΑΠ (NΠΔΔ), που αποτελεί άλλη εταιρεία και ουδεμία σχέση έχει με την ΕΥΔΑΠ Α.Ε.\n18. Βρέθηκε παιδάκι 6 ετών ζωντανό σε παιδικό κάθισμα μισοκαμμένου αυτοκινήτου στον Βουτζά, μια εβδομάδα μετά τη φωτιά.\nΗ ψευδής είδηση ξεκίνησε από μια ανάρτηση στο facebook.\nΣε αυτή την περίπτωση αντί να ελέγξουν την είδηση πριν την δημοσιεύσουν, έκαναν το αντίθετο. Πρώτα την δημοσίευσαν και μετά την έλεγξαν και την διόρθωσαν.\n19. Η συγγραφέας Ανίτα Πανάρετου έγινε «σύζυγος του Μπάμπη Παπαπαναγιώτου».\nΗ συγγραφέας έχει διαψεύσει κατηγορηματικά ότι είναι η συντάκτρια της επιστολής «Άκου να σου πω Αλέξη» και σύζυγος του Μπάμπη Παπαπαναγιώτου.\nΗ κ. Αννίτα Παναρέτου αναφέρει σχετικά:\n«Με αφορμή την τραγωδία στην Ανατολική Αττική, δημοσιεύτηκε έντονη επιστολή διαμαρτυρίας προς τον Πρωθυπουργό κ. Αλέξη Τσίπρα, την οποία υπογράφει κάποια κυρία «Αννίτα Π».\nΤο βράδυ 31ης Ιουλίου προς 1η Αυγούστου 2918 αναρτήθηκε στο Tribune.gr η ψευδής και συκοφαντική «είδηση» ότι η κυρία που έγραψε την παραπάνω επιστολή (και η οποία, όπως αναφέρεται στην ανάρτηση του Tribune.gr, είναι σύζυγος του Μ. Παπαπαναγιώτου που αποτελεί παράγοντα της Νέας Δημοκρατίας) είμαι εγώ.\nΤαυτόχρονα αναρτάται η φωτογραφία μου, καθώς και βιογραφικό μου σημείωμα, με σχετικά απαξιωτικά σχόλια. Επισυνάπτω τον σχετικό σύνδεσμο: https://www.facebook.com/tribune.gr/posts/1645094652284597\nΚαι δηλώνω ότι:\nΔεν είμαι η «Αννίτα Π.» που συνέταξε την επιστολή προς τον πρωθυπουργό (όπως συνάγεται, η «Αννίτα Π.» είναι πιθανώς η Αννίτα Παπαπαναγιώτου).\nΔεν είμαι σύζυγος του Μ. Παπαπαναγιώτου.\nΣας παρακαλώ να συνδράμετε στην αποκατάσταση της αλήθειας, με όποιο τρόπο κρίνετε πρόσφορο.\nΤο tribune.gr, ζήτησε συγνώμη από τη συγγραφέα για την ατυχή αναδημοσίευση.\nΠροηγούμενο άρθροΤουρίστας κατέγραψε «στημένο πνιγμό λαθροεισβολέων» από «ΜΚΟ του Σόρος»;\nΕπόμενο άρθροΠρωτοφανές: «Δημοσκόπηση» χωρίς… δημοσκόπηση!


Α.Ρ.ΠΑ. Ε.Α.Α.Κ. στο παιδαγωγικό: Για μια δολοφονία που συμπληρώνει ένα χρόνο...\n2 Δεκεμβρίου του 2013:\nΗ 13χρονη Σάρα από τη δυτική Θεσσαλονίκη πεθαίνει από τις αναθυμιάσεις ενός αυτοσχέδιου μαγκαλιού που είχε φτιάξει με τη μητέρα της για να ζεσταίνονται. Τρεις μήνες πριν τους είχαν κόψει το ρεύμα ΕΠΕΙΔΗ Η ΜΗΤΕΡΑ ΤΗΣ ΗΤΑΝ ΑΝΕΡΓΗ. Είναι το δεύτερο τέτοιο περιστατικό μετά τους συμφοιτητές μας στη Λάρισα που πέθαναν με τον ίδιο τρόπο. Το είχε πει άλλωστε ο Σαμαράς: «όποιος δεν προσαρμόζεται στο περιβάλλον, πεθαίνει»! Ο τόσο άδικος χαμός της Σάρας δεν είναι ένα μεμωνομένο περιστατικό. Η Σάρα είναι ένα από τα χιλιάδες θύματα των δολοφονικών πολιτικών της συγκυβέρνησης ΝΔ-ΠΑΣΟΚ και της τρόικας. Γιατί για εμάς είναι δολοφονία να κόβουν το ρεύμα σε φτωχούς ανθρώπους μες στο καταχείμωνο. Γιατί για εμάς είναι δολοφονία χιλιάδες συμπολίτες μας να μην έχουν πρόσβαση σε θέρμανση. Γιατί για εμάς είναι δολοφονία να πηγαίνουν τα παιδιά κρυωμένα και πεινασμένα στο σχολείο.\nΑυτή είναι η ανάπτυξη, η έξοδος από τα μνημόνια που ευαγγελίζονται! Στρατιές ανέργων, ειδικά στη νεολαία, λαός που δεν έχει πρόσβαση ούτε στα αυτονόητα αγαθά και ένα μέλλον που όσο περνάει ο καιρός διαφαίνεται και πιο σκοτεινό.\nΕΜΠΡΟΣ ΛΑΕ ΕΞΕΓΕΡΣΗ ΠΑΝΤΟΥ\nΝΑ ΔΙΩΞΟΥΜΕ ΚΥΒΕΡΝΗΣΗ ΕΕ ΚΑΙ ΔΝΤ!\nΑναρτήθηκε από Arpa Eaak στις 8:31 π.μ.


ΥΔΑΤΩΡ: Παρουσίαση δύο νέων καινοτόμων τεχνολογίων νερού στην έκθεση PATRAS IQ - energy-industry.gr\nΗ εταιρεία Υδάτωρ Α.Ε., στο πλαίσιο της ενίσχυσης και προώθησης καινοτομιών στον τομέα του νερού, θα παρουσιάσει δύο νέες καινοτόμες τεχνολογίες για το νερό.\nΣτην Πάτρα στην 6η Έκθεση Καινοτομίας & Μεταφοράς Τεχνογνωσίας – Patras lnnovation Quest (PATRAS IQ) οι επισκέπτες θα έχουν την ευκαιρία να γνωρίσουν, δύο νέα πρωτοποριακά προϊόντα, το fin για μέγιστη εξοικονόμηση νερού και το SOURCE για δημιουργία πόσιμου νερού.\nH διεθνώς αναγνωρισμένη τεχνολογία fin, η οποία αναπτύχθηκε από μια ομάδα μηχανικών της Tethys Innovation, δίνει τη δυνατότητα σε κάθε χρήστη να συλλέγει το καθαρό αχρησιμοποίητο νερό που χάνεται κατά τη διάρκεια απλών καθημερινών χρήσεων νερού από νιπτήρες και νεροχύτες, επιτυγχάνοντας μέγιστη εξοικονόμηση νερού.\nΗ συλλογή του καθαρού νερού επιτυγχάνεται χάρη στον καινοτόμο σχεδιασμό του συλλέκτη fin, ο οποίος εκμεταλλεύεται την κινητική ενέργεια της στήλης νερού της βρύσης. Μέσα από ένα σταθερό υδραυλικό κύκλωμα και με ισορροπίες υγρών, επιτρέπεται η διέλευση μόνο του καθαρού νερού και αποτρέπεται η διέλευση του χρησιμοποιημένου.\nPhoto © Tethys Innovation\nΗ συνολική ποσότητα καθαρού νερού που εξοικονομείται είναι το 75% της συνολικής ποσότητας νερού που καταναλώνεται σε καθημερινές χρήσεις. Η ποσότητα αυτή του αχρησιμοποίητου καθαρού νερού, όπου για μια τετραμελή οικογένεια είναι της τάξης των 40.000 λίτρων ανά έτος, δύναται να συλλεγεί από το fin.\nΓια περισσότερες πληροφορίες επισκεφτείτε την ιστοσελίδα του προϊόντος https://fin.idator.gr/\nΤο SOURCE είναι ένα αυτόνομο, ανανεώσιμο σύστημα το οποίο συλλέγει την υγρασία του ατμοσφαιρικού αέρα και μέσω απλών διεργασιών παρέχει στους χρήστες άμεσα, εύγευστο, υψηλής ποιότητας πόσιμο νερό. Το SOURCE τροφοδοτείται αποκλειστικά από την ενέργεια του ήλιου.\nΤο σύστημα SOURCE μπορεί να συνδεθεί υδραυλικά στην υπάρχουσα εγκατάσταση ή να λειτουργήσει ως αυτόνομη πηγή νερού σε ξεχωριστό δίκτυο.\nΓια περισσότερες πληροφορίες επισκεφτείτε την ιστοσελίδα του προϊόντος https://source.idator.gr/\nΣτο περίπτερο της εταιρείας Υδάτωρ Α.Ε. θα εκτεθούν τo καινοτόμο Sοurce Hydropanel και το fin Technology και θα δοθεί περαιτέρω πληροφόρηση των τεχνικών χαρακτηριστικών καθώς και εξατομικευμένες λύσεις για κάθε ενδιαφερόμενο.\nΗ Υδάτωρ Α.Ε. δραστηριοποιείται στο κλάδο της διαχείρισης νερού και λυμάτων από το 1969, προσφέροντας προϊόντα και υπηρεσίες ενεργειακά αποδοτικές με το μικρότερο δυνατό περιβαλλοντικό αποτύπωμα. Επίσης, η Υδάτωρ Α.Ε. είναι ο αποκλειστικός αντιπρόσωπος της Xylem, κορυφαίας εταιρείας στην τεχνολογία νερού στην παγκόσμια αγορά, με τα ευρέως αναγνωρισμένα προϊόντα, FLYGT-LOWARA- GODWIN-SANITAIRE-WEDECO.\nTAGS: Fin PATRAS IQ έκθεση τεχνολογίες νερού Υδάτωρ


Πάτρα:Τι φαντάζεστε ότι έκαναν τρεις νεαρές για να μην πληρώσουν στο κομμωτήριο; - Newsit.gr\nNewsit / Τοπικά Νέα / Πάτρα:Τι φαντάζεστε ότι έκαναν τρεις νεαρές για να μην πληρώσουν στο κομμωτήριο;\nΔημοσιεύθηκε: 26.11.2012 | 09:58\nΗ κομμώτρια στην περιοχή των Προσφυγικών έμεινε... με το ψαλίδι στο χέρι, όταν κατάλαβε τι ακριβώς είχε συμβεί\nΤα κατάφεραν αφού είχαν σκαρφιστεί ένα απίθανο κόλπο για να ξεγελάσουν τόσο την ιδιοκτήτρια του κομμωτηρίου, όσο και τις υπαλλήλους της. Όλα συνέβησαν την περασμένη εβδομάδα όταν τρεις νεαρές κρατώντας τις τσάντες τους μπήκαν στο κομμωτήριο. Ζήτησαν κούρεμα, βαφή και χτένισμα, στρογγυλοκάθισαν και ετοιμάστηκαν για την περιποίηση!\nΣύμφωνα με το dete.gr, τα λεπτά περνούσαν και… οι κυρίες άφαντες! Οι τσάντες όμως εκεί! Όταν όμως πέρασε ένα τέταρτο, η κομμώτρια κατάλαβε πως κάτι δεν πήγαινε καλά! Βγήκε έξω, κοίταξε αριστερά, κοίταξε δεξιά…. αλλά πουθενά οι τρεις νεαρές γυναίκες! Τότε άρχισε να υποψιάζεται πως την είχαν εξαπατήσει! Άνοιξε τις τσάντες μήπως βρει κάποιο στοιχείο, και τότε διαπίστωσε πως ήταν γεμάτες χαρτιά.\nΟι γυναίκες προτίμησαν να παρατήσουν τις «μαϊμού» τσάντες τους στο κομμωτήριο από το να χρυσοπληρώσουν για την περιποίηση που τους έκαναν! Κάπως έτσι η ιδιοκτήτρια του κομμωτήριου ειδοποίησε την αστυνομία αλλά μέχρι στιγμής »κλαίει» για τα 100€ που δεν πήρε ποτέ…\nΑχαϊα:»Έφυγε» από τη ζωή ο Θ.Τσιπινάκης-Πιο φτωχή η τέχνη της μουσικής


Ανέκδοτα | Page 35 | MisterFun.gr\nΈνας Αμερικανός βρίσκεται για δουλειές στη Σαουδική Αραβία...\nΈνας Αμερικανός βρίσκεται για δουλειές στη Σαουδική Αραβία και νοικιάζει ένα αυτοκίνητο. Εκεί που τρέχει με 150 στη μέση της ερήμου τον σταματάει ένα περιπολικό.\n"Κύριε, του λέει ο αστυνομικός, τρέχατε με 150 ενώ το όριο εδώ είναι 70".\n"Ε, καλά, λέει άνετα ο Αμερικάνος, πείτε μου πόσο είναι το πρόστιμο να τελειώνουμε γιατι βιάζομαι".\nΕδώ ισχύει ο Οθωμανικός νόμος, λέει αυστηρά ο αστυνομικός. Δεν έχει πρόστιμα. Θα σε πάμε στην πόλη και εκεί θα έρθει ο Αμπτούλ και θα σε γ..."\nΤον Αμερικάνο τον λούζει κρύος ιδρώτας. "Τι είναι αυτά που λέτε, εγώ είμαι Αμερικανός πολίτης, θέλω να δώ τον πρέσβη". Ο αστυνομικός δεν καταλαβαίνει τίποτα. Τον βάζει στο περιπολικό και τον πηγαίνει κατευθείαν στο δικαστή.\nΟ Αμερικάνος φωνάζει, διαμαρτύρεται αλλά χωρίς κανένα αποτέλεσμα. Μη μπορώντας να κάνει τίποτα άλλο περιμένει τη σειρά του.\nΦέρνουν τον πρώτο κατηγορούμενο που κατηγορούνταν για ληστεία. "Να του κόψετε το δεξί χέρι" αποφασίζει ο δικαστής. Φέρνουν το δεύτερο που κατηγορούνταν για βιασμό και αποφασίζει να του κόψουν τα δύο χέρια και να τον ευνουχίσουν. Φέρνουν τον τρίτο που κατηγορούνταν για φόνο και αποφασίζει να του κόψουν το κεφάλι.\nΓεμάτος αγωνία τότε ο Αμερικάνος γυρίζει στον Αμπτούλ που στεκόταν δίπλα του και του λέει: "Εμείς Αμπτούλ ένα γαμισάκι και τελειώσαμε, έτσι ;..."\nΣτρίβει κάπως άτσαλα ο παπάς με το Υugo...\nΣέρλοκ Χολμς και Ουάτσον\n- "Αστρονομικά, μου λέει ότι υπάρχουν εκατομύρια γαλαξίες και πιθανότατα δισεκατομύρια πλανήτες. Αστρολογικά, μου λέει ότι ο Κρόνος είναι στον Κριό. Ωρολογιακά, μου λέει ότι η ώρα πρέπει να είναι τρεις παρά τέταρτο. Θεολογικά, είναι απόδειξη ότι ο Θεός είναι παντοδύναμος και όλοι εμείς είμαστε μικροί και ασήμαντοι. Μετεωρολογικά, φαίνεται ότι θα έχουμε μια θαυμάσια μέρα αύριο." -- "Τι λέει σε εσένα όμως;"\n- "Ουάτσον είσαι ηλίθιος! Κάποιος μας έκλεψε τη σκηνή!\n-Nαι ρε μ@λακα ολους!\n-Ναι ρε μ@λακα και τη γριουλα!\n-Ναι, μ@λακα ολους!!\n- Ναι, ρε μ@λακα και τη γριουλα!\nΜπαίνει ένας ελεύθερος σκοπευτής...\n- «Επειδή εγώ δεν ξέρω καλό σημάδι, θα σου δώσω 2 σφαίρες. Την μια θέλω να την φυτέψεις στο κεφάλι αυτής της που&*%ας και την άλλη στο πέ@ς αυτού του αλήτη.\nΤρεις σκληροτράχηλοι καουμπόυδες κάθονταν ένα βράδυ...\n- "Χθες που περπάταγα στο μονοπάτι του Νεκρού, από κάτω από μια πέτρα βγαίνει ένας κροταλίας 4 μέτρα. Τον αρπάζω, του δαγκώνω και του κόβω το κεφάλι και του ρουφάω όλο το δηλητήριο. Και όπως βλέπετε είμαι εδώ και σας το λέω".\n- "Αυτό δεν είναι τίποτα, λέει ο δεύτερος. Εγώ την περασμένη εβδομάδα περνούσα έξω από τη φάρμα του Μπιλ. Εκείνη την ώρα το είχε σκάσει ένας ταύρος 250 κιλά ο οποίος είχε σκοτώσει το Μπιλ, τη γυναίκα του και 3 περαστικούς. Εγώ τον αρπάζω από τα κέρατα, τον γυρνάω ανάποδα και του δένω τα πόδια για να μην πειράξει κανέναν άλλο".\nΣταματάνε αστυνομικοί κάποιο αμάξι...\n-Κύριε, πρόσεξα ότι φοράτε ζώνη ασφαλείας. Η τροχαία δεν τιμωρεί μόνο τους παραβάτες αλλά επιβραβεύει και τους νόμιμους. Για αυτό να ξέρετε ότι είστε ο τυχερός που κερδίζει ένα εκατομύριο δραχμές, επειδή φορούσατε ζώνη ασφαλείας. Τι έχετε να πείτε; Τι θα κάνετε με τα λεφτά σας;\nΟδηγός: -Ξέρετε, τώρα που έχω λεφτά, λέω να δώσω επιτέλους για να πάρω το δίπλωμα.\nΠετάγεται η γυναίκα που καθόταν δίπλα του:\n-Μην τον ακούτε! Όταν είναι μεθυσμένος όλο τέτοιες μ*λ*κίες λεέι!\nΛέει και ο τύπος που καθόταν στο πίσω κάθισμα:\n-Και το έλεγα εγώ. Με κλεμμένο αμαξι δεν πρόκειται να πάμε μακρυά.\n-Τι έγινε; Τα περάσαμε τα σύνορα τελικα;\nΕρώτηση στον ΟΗΕ...\nΈνας Ιταλός, ένας Γερμανός κι ένας Πόντιος...\nΈνας τύπος τύφλα στο μεθύσι μπαίνει σε ένα μπαρ...\nΜπαίνει ένας τύπος σε ένα μπαρ...


Αναρτήθηκε από Ιωάννα στις Παρασκευή, Σεπτεμβρίου 27, 2013\nΙωάννα 27 Σεπτεμβρίου 2013 - 9:10 μ.μ.\nΑνώνυμος 23 Σεπτεμβρίου 2018 - 1:55 μ.μ.\nΜου αρέσουν πάρα πολύ τέτοιες δραστηριότητες και συνήθως εφαρμόζω παρόμοιες μέσω παραμυθιών, όταν πρόκειται για αξίες ή έννοιες που τα παιδιά πρέπει να βιώσουν. Μήπως θα μπορούσα να έχω το blog για να πάρω κ άλλες ιδέες; Μπορώ αν θέλετε να δώσω κ εγώ ολοκληρωμένη πορεία εργασίας για κάποια θέματα όπως διαπολιτισμικότητα, αγάπη κ.α.\nΙωάννα 24 Σεπτεμβρίου 2018 - 9:21 π.μ.\nΑν εννοείς να πάρεις ιδέες από το blog , φυσικά και μπορείς. Για αυτό το λόγο δημιουργήθηκε! Καλοδεχούμενες επίσης με χαρα ολες οι προτάσεις σου!!!!


Κάθε φορά διαπιστώνω πόσο έχουν αλλάξει όλα και κάθε φορά προσπαθώ να δικαιολογήσω τις αλλαγές που γίνονται μπροστά στα μάτια μου. Μια τέτοια αλλαγή τεράστια είναι οι τηλεοπτικοί δημοσιογράφοι. Ενώ ο κλασικός δημοσιογράφος εργαζόταν πίσω από μια στοίβα χαρτιά και κρατούσε την όψη του για τον εαυτό του και τους συνεργάτες του, ο δημοσιογράφος της τηλεόρασης εμφανίζεται αυτοπροσώπως και δεν είναι γραφιάς, αλλά ομιλητής. Στη θέση του έντυπου φύλλου υπάρχει η εκμαυλιστική οθόνη και στη θέση του κειμένου υπάρχει η ομιλία και η φυσιογνωμία. Ο παλιός δημοσιογράφος απευθυνόταν σε αναγνώστες, ο τηλεοπτικός δημοσιογράφος σε θεατές. Η διαφορά είναι τεράστια. Ο πρώτος ήταν σιωπηλός και αθέατος, ο δεύτερος ηχηρός και γίνεται πασίγνωστος.\nΘυμάμαι να λένε «αυτός ο δημοσιογράφος έχει πένα». Σήμερα πετάχτηκε στα σκουπίδια η πένα και οι αρετές της! Ενδιαφέρει, κυρίως, η όψη, η φωνή, η αμεσότητα στο φακό, η ψυχραιμία, η πληροφόρηση.\nΠολλοί δημοσιογράφοι έχουν γίνει παρουσιαστές εκπομπών ενημερώσεως της κοινής γνώμης, πρωινών γεγονότων, που συνέβησαν στην επικράτεια, ανταποκριτές στον τόπο των εγκλημάτων που έλαβαν χώρα, των ληστειών, των πάσης φύσεως γεγονότων! Άλλοι έγιναν παρουσιαστές ψυχαγωγικών εκπομπών, παιγνιδιών μαγκαζίνο και πολλά άλλα. Σε όλους αυτούς του ρόλους έχουν να διαχειριστούν, πολλές φορές, μαινόμενους κατήγορους, αγανακτισμένους τηλεθεατές, ρήτορες, τρομαγμένους, αυτόπτες μάρτυρες, θρασύτατους πολίτες, ανόητους πάσης φύσεως, όλο τέλος πάντων το λεφούσι εκείνο που καθημερινά θεατρίζεται και που «ψοφάει» να υπάρξει στο γυαλί!\nΤεράστια αλλαγή! Άλλες εποχές, άλλο κοινό, άλλοι άνθρωποι! Δεν ξέρω... Εγώ προτιμώ τους γραφιάδες και τις δυνατές πένες, τους σωρούς των χαρτιών και τους σιωπηλούς αγωνιστές. Πάντα θα λατρεύω την εφημερίδα.


Στο πλαίσιο της μεγάλης κοινωνικής πρωτοβουλίας του UNCLE BEN’S®, οι γονείς μαγείρεψαν υγιεινά μαζί με τα παιδιά τους, διασκέδασαν και κέρδισαν πλούσια δώρα.\nΟ μεγάλος διαγωνισμός Ben’s BeginnersTM που διοργάνωσε το UNCLE BEN’S®, και έτρεξε από τις 15/2 έως τις 13/3 ολοκληρώθηκε, αναδεικνύοντας τρείς μεγάλους νικητές που μπήκαν με τα παιδιά τους στην κουζίνα, μαγείρεψαν υγιεινά γεύματα με ρύζι, διασκέδασαν και κέρδισαν πλούσια δώρα! Ο μεγάλος διαγωνισμός οργανώθηκε στο πλαίσιο της νέας κοινωνικής πρωτοβουλίας Ben’s BeginnersΤΜ, η οποία στοχεύει να ευαισθητοποιήσει τους γονείς στο θέμα της διατροφής των παιδιών τους και να τους κάνει να επαναπροσδιορίσουν το ρόλο του οικογενειακού γεύματος στην καθημερινότητά τους.\nΣτο μεγάλο διαγωνισμό συμμετείχαν πάνω από 60 γονείς με τα παιδιά τους, τραβώντας ένα video ή μία φωτογραφία από την προετοιμασία ενός οικογενειακού γεύματος με ρύζι Uncle Ben’s® και ανεβάζοντάς το στο www.unclebens.gr. Στη συνέχεια, μετά από ψηφοφορία η οποία διήρκησε από τις 14/3 έως τις 27/3 και ανέδειξε τους 10 επικρατέστερους μικρούς chef και γονείς με τις περισσότερες ψήφους, έγινε η τελική κλήρωση στις 31/3! Έτσι, η κα Ιφιγένεια Μανωλούδα κέρδισε το πρώτο έπαθλο των €3.000, ενώ η κα Ελένη Μουδράκη και ο κ. Ευάγγελος Κουκάρας κέρδισαν τα έπαθλα των €1.000, ενώ φυσικά όλοι οι συμμετέχοντες κέρδισαν ποιοτικό χρόνο με τα παιδιά τους!\nΗ καμπάνια Ben’s BeginnersΤΜ στοχεύει να ευαισθητοποιήσει τους γονείς σχετικά με το ρόλο-πρότυπο που έχουν για τα παιδιά τους και συγκεκριμένα για τον τρόπο που επηρεάζουν τις διατροφικές τους συνήθειες. Έτσι, τους προτρέπει να μαγειρέψουν μαζί με τα παιδιά και να ανακαλύψουν μαζί την αξία του σπιτικού φαγητού, χαρίζοντάς τους ένα πολύτιμο εφόδιο ζωής και παράλληλα φέρνοντας τα μέλη της οικογένειας πιο κοντά με διασκεδαστικό τρόπο. Το Uncle Ben’s® λοιπόν καλεί όλους τους γονείς να πάρουν μέρος σε αυτή την κοινωνική πρωτοβουλία, η οποία θα αλλάξει τις διατροφικές τους συνήθειες, για το καλό όλης της οικογένειας.


Νέα σεμινάρια υπολογιστών στο ΚΕΚ του Επιμελητηρίου Ηρακλείου\nΠεμ. 6 ΜΑΪ 21 06:44\nΜετά την επιτυχή ολοκλήρωση 7 σεμιναρίων και την πιστοποίηση 150 και πλέον καταρτιζομένων στους Ηλεκτρονικούς Υπολογιστές, τώρα το ΚΕΚ ΤΕΧΝΙΚΕΣ ΣΧΟΛΕΣ ΕΠΙΜΕΛΗΤΗΡΙΟΥ ΗΡΑΚΛΕΙΟΥ δημιουργεί 3 νέα τμήματα για την «ΕΚΜΑΘΗΣΗ ΚΑΙ ΠΙΣΤΟΠΟΙΗΣΗ ΓΝΩΣΗΣ Η/Υ».\nΤο σεμινάριο απευθύνεται σε όποιον θέλει ν’ αποκτήσει γνώσεις για τη χρήση ηλεκτρονικών υπολογιστών σε πέντε διαφορετικές ενότητες, αλλά και να πιστοποιηθεί στις ενότητες αυτές.\nν’ αποκτήσουν δεξιότητες απαραίτητες για την καθημερινότητά τους\nνα προετοιμαστούν κατάλληλα ώστε να επιτύχουν στις εξετάσεις πιστοποίησης τις οποίες διεξάγει το ΚΕΚ σε συνεργασία με αναγνωρισμένο φορέα πιστοποίησης γνώσης Η/Υ.\nΚόστος του προγράμματος: 185€ ανά συμμετοχή για το σεμινάριο και 35€ το κόστος εξετάσεων, επανεξέτασης και πιστοποίησης σε όλες τις ενότητες συνολικά.\nΤα νέα σεμινάρια θα διεξαχθούν από 11/01/2016, σε πρωινά ή απογευματινά τμήματα και θα έχουν συνολική διάρκεια 70 ώρες.\nΠληροφορίες στο ΚΕΚ ΤΕΧΝΙΚΕΣ ΣΧΟΛΕΣ ΕΠΙΜΕΛΗΤΗΡΙΟΥ ΗΡΑΚΛΕΙΟΥ Κορωναίου 9, τηλ; 2810-302735 & 302730. Υπεύθυνος κ. Κυριάκος Λεονταράκης email: leontarakis@katartisi.gr info@katartisi.gr από 09:00 έως 15:00 μ.μ. και αιτήσεις στην ιστοσελίδα: www.katartisi.gr


MVP MAGAZINE - ΑΘΛΗΤΙΚΟ ΠΕΡΙΟΔΙΚΟ - Γιώργος Πετράκης: Ανέλαβε την ομάδα που είχε πέρσι ο πατέρας του!\nΓιώργος Πετράκης: Ανέλαβε την ομάδα που είχε πέρσι ο πατέρας του!\n07 Jun 2021 Written by george\nΟ Γιώργος Πετράκης, θα δοκιμάσει την τύχη του και στο Κυπριακό πρωτάθλημα.\nΜετά την Ελληνική Σούπερ Λίγκ με τη Λαμία, την Jeunesse Esch (Λουξεμβούργο), ήρθε η ώρα για την Κύπρο, με τον Ολυμπιακό Λευκωσίας να ανακοινώνει την πρόσληψη του, για ένα χρόνο.\nΜια σημαντική λεπτομέρεια: Η ίδια ομάδα (ο Ολυμπιακός) είναι εκείνη, η οποία πέρσι τέτοια εποχή, άνοιξε στον πατέρα του, τον Γιάννη Πετράκη, την πόρτα της Κύπρου, για να έρθει αργότερα η συμφωνία με τον Απόλλωνα Λεμεσού.\nAπο ότι φαίνεται, οι σχέσεις του Γιάννη Πετράκη με την εν λόγω ομάδα, όχι μόνο δεν διαταράχθηκαν παρά την αποχώρηση του, αλλά παραμένουν ισχυρές, ώστε να χτυπήσει και πάλι την πόρτα της οικογένειας Πετράκη για συνεργασία!\nΟ Γιάννης Πετράκης, έχει συμφωνήσει με τον Απόλλωνα Σμύρνης και θα κουτσάρει την "Ελαφρά Ταξιαρχία" στην φετινή Σούπερ Λίγκ 1, ενώ ο Γιώργος Πετράκης, θα είναι προπονητής στην ομάδα, με την οποία ξεκίνησε πέρσι ο πατέρας του, την διαδρομή του στην Κύπρο!\nΗ ομάδα του Ολυμπιακού, έκανε deal με τον Πετράκη-τζούνιορ, ο οποίος θα έχει την ευκαιρία να δοκιμάσει τις δυνάμεις του, σε ένα ανταγωνιστικό πρωτάθλημα, όπως είναι το Κυπριακό και σε μια καλή ομάδα.\nΕμείς, ευχόμαστε και στους δυο, τόσο στον Γιάννη, όσο στο Γιώργο, ολόψυχα, καλή επιτυχία!\nH επίσημη ανακοίνωση της Κυπριακής ομάδας αναφέρει:\nΟ Ολυμπιακός Λευκωσίας ανακοινώνει την έναρξη της συνεργασίας του με τον 33χρονο Ελλαδίτη προπονητή κ. Γιώργο Πετράκη, ο οποίος υπέγραψε συμβόλαιο συνεργασίας για ένα χρόνο.\nΟ κ. Πετράκης τη χρονιά που μας πέρασε βρισκόταν στον πάγκο της Jeunesse Esch (Λουξεμβούργο), ενώ στο πρόσφατο παρελθόν εργάστηκε σε Λαμία, Α.Ε. Καραισκάκης και Α.Ο. Χανίων.\nΚαλωσορίζουμε τον κ. Γιώργο Πετράκη στη μεγάλη οικογένεια του ΟΛΥΜΠΙΑΚΟΥ και του ευχόμαστε Υγεία, Δύναμη και κάθε Επιτυχία!\nRead 263 times Last modified on Friday, 11 June 2021 11:55\nMore in this category: « 6 ταλεντάκια του ΟΦΗ στις Εθνικές ομάδες πόλο! Στα Δυο Αοράκια το Ευρωπαικό πρωτάθλημα Taekwondo ITF (VIDEO) »


Boxing - Page 1142 of 1144 - Fightsports.gr\nΓκρούεβα, μια μαχήτρια από «σίδερο»\nH Tίτα Γκρουέβα αποτελεί το next big thing στο χώρο των γυναικείων πολεμικών τεχνών. Μόλις στα 18 της έχει ήδη κατακτήσει ένα παγκόσμιο τίτλο ενώ η ίδια δηλώνει αποφασισμένη να φτάσει ακόμα ψηλότερα. Με φιλοδοξίες χωρίς ταβάνι και σιδερένια θέληση η αθλήτρια του Στέλιου Πολίτη είναι σίγουρο πως θα μας απασχολήσει έντονα στο μέλλον. Απολαύστε την σε […]\nΤο πρώτο αίμα… και στους άντρες\nΟ πρώτος τελικός για τους άνδρες έγινε σήμερα στα 60 κιλά στο Πανελλήνιο πρωτάθλημα πυγμαχίας με τον Βασίλειο Κονταξή να κερδίζει τον Νίκο Γασπαρινάτο και να κατακτά την πρώτη θέση. Οι τελικοί στις άλλες κατηγορίες θα διεξαχθούν την Κυριακή.\nΝίκη για Παπουτσάκη\nΣτον τελικό των 51 κιλών η Αντωνία Παπουτσάκη στέφθηκε νικήτρια κόντρα στην εξίσου αξιόμαχη Έμι Κουγιουμτζόγλου. Ο πρώτο τελικός έγινε σήμερα, εν αντιθέσει με τους υπόλοιπους που θα διεξαχθούν αύριο στην Πάτρα, στο πλαίσιο του Πανελληνίου πρωταθλήματος πυγμαχίας.\nMαλεφάκη- Παπανικολάου στα 57 κιλά\nΚι άλλη μάχη στην Πάτρα αύριο με τις Αθηνά Μαλεφάκη και Αλεξάνδρα Παπανικολάου να ετοιμάζονται για τον τελικό. Η πρώτη αθλήτρια είναι έμπειρη με αρκετές διακρίσεις , ενώ και η Παπανικολάου είναι εξαιρετική.\nΠροηγούμενο 1 … 1.141 1.142 1.143 1.144 Επόμενο


Ο ΔΗΜΟΣΙΟΣ ΤΟΜΕΑΣ ΚΑΙ Η ΑΠΑΣΧΟΛΗΣΗ | In Deep Analysis\nΟ ΔΗΜΟΣΙΟΣ ΤΟΜΕΑΣ ΚΑΙ Η ΑΠΑΣΧΟΛΗΣΗ\nΗ μείωση του μεγέθους του δημοσίου τομέα βρίσκεται πάντα στην κορυφή της λίστας υποχρεώσεων των χωρών, που αναγκάζονται να προχωρήσουν σε δομικές μεταρρυθμίσεις για να περιορίσουν τα έξοδά τους.\nΗ μέτρηση του μεγέθους του δημόσιου τομέα, σε γενικές γραμμές, ενέχει πολλές δυσκολίες, οι οποίες πηγάζουν από την πολυπλοκότητα αλλά και τη μοναδικότητα των υπηρεσιών που το κράτος παρέχει στους πολίτες. Το πιο συνηθισμένο μέτρο που χρησιμοποιείται στην οικονομική βιβλιογραφία είναι το ύψος των δημοσίων δαπανών ως ποσοστό του ΑΕΠ. Μια άλλη προσέγγιση στο μέγεθος του δημοσίου τομέα μπορεί να γίνει με βάση τον αριθμό των ατόμων που απασχολούνται σε αυτόν. Αυτόν το δεύτερο τρόπο χρησιμοποιεί και το Eurofound σε πρόσφατη έρευνά του.\nΜέσω της έρευνας του Eurofound επισημαίνεται πως ο δημόσιος τομέας την τελευταία 5ετία (2008-2013) έχει πληγεί καίρια εντός της ΕΕ (Διάγραμμα 1). Και αυτό το φαινόμενο δεν απαντάται μόνο στις χώρες στις οποίες εφαρμόζεται κάποιο πρόγραμμα προσαρμογής, αλλά και σε άλλες που επλήγησαν λιγότερο από την οικονομική κρίση. Παράλληλα, υπάρχουν και κάποιες ελάχιστες χώρες που μέσα στη δύσκολη 5ετία για την ΕΕ, προχώρησαν σε προσλήψεις καταγράφοντας θετικό πρόσημο.\nΔιάγραμμα 1. Μεταβολές των απασχολουμένων στη δημόσια διοίκηση (2008-2013).\nΠιο συγκεκριμένα, από τα 28 μέλη της ΕΕ, τα 19 προχώρησαν σε μειώσεις προσωπικού στους οργανισμούς του Δημοσίου. Σε κάποιες περιπτώσεις αυτή η μείωση έλαβε δραματικό χαρακτήρα, όπως στη Λετονία που μείωσε κατά 29% το δυναμικό της. Σε σημαντικές μειώσεις προχώρησαν ακόμα οι: Πορτογαλία (14%), Γαλλία (14%) και Ηνωμένο Βασίλειο (11%). Η Ελλάδα, όπως και η Κύπρος, μείωσαν τους δημόσιους υπαλλήλους τους κατά 11%. Από την άλλη, υπάρχουν χώρες που ακολούθησαν το αντίθετο ρεύμα και μέσα στη συγκεκριμένη πενταετία προχώρησαν σε προσλήψεις. Χαρακτηριστικό παράδειγμα είναι η Ουγγαρία που ανέβασε το ποσοστό στο 25% και ακολουθεί η Σλοβακία (20%) και οι Σουηδία και Εσθονία με 13% και 12% αντίστοιχα.\nΣυνολικά, στο δημόσιο τομέα της ΕΕ έχουν χαθεί πάνω από 800.000 θέσεις από το 2008 μέχρι το 2013. Ποσοστιαία μεταφράζεται σε συνολική μείωση της τάξης του 5%, αναλογικά μεγαλύτερη από τη συνολική μείωση της απασχόλησης στον ιδιωτικό τομέα. Φαίνεται ότι η ευρωπαϊκή οικονομία κινείται σε αντίστοιχη κατεύθυνση με αυτή των ΗΠΑ, δεδομένου ότι μείωση παρατηρείται στις θέσεις εργασίας των ΗΠΑ σε τοπικό/πολιτειακό επίπεδο κυβέρνησης (local/state government) μεταξύ των ετών 2009 και 2014 (μείωση περίπου κατά 170.000 θέσεις), παρόλο που σε επίπεδο ομοσπονδιακής κυβέρνησης καταγράφεται μικρή αύξηση των θέσεων εργασίας.\nΌσον αφορά τώρα στην ελληνική οικονομία, όπως είχαμε αναφέρει σε παλαιότερη ανάρτηση (Το Μέγεθος του Δημοσίου Τομέα), το μέγεθος του ελληνικού δημόσιου τομέα θεωρείται από πολλούς ο κύριος ένοχος για τη διαχρονική συσσώρευση των ελλειμμάτων, η οποία οδήγησε στην κρίση χρέους που τα τελευταία τέσσερα χρόνια μάχεται να αντιμετωπίσει η ελληνική οικονομία. Αποκορύφωμα ήταν το έτος 2009 όπου το έλλειμμα άγγιξε το 15,4% του ΑΕΠ, καθώς οι δημόσιες δαπάνες το εν λόγω έτος ανήλθαν σε 53% του ΑΕΠ ενώ τα έσοδα ήταν μόλις 38% του ΑΕΠ. Ως εκ τούτου, ο δημόσιος τομέας βρέθηκε στο στόχαστρο του προγράμματος προσαρμογής.\nΑυτό που δε σημειώνεται στην έρευνα του Eurofound είναι η μεταβολή στη συνολική απασχόληση. Έτσι λοιπόν, το Διάγραμμα 2 παρουσιάζει τους απασχολουμένους στη δημόσια διοίκηση της ελληνικής οικονομίας ως ποσοστό της συνολικής απασχόλησης.\nΔιάγραμμα 2. Απασχολούμενοι στη δημόσια διοίκηση ως ποσοστό του συνόλου της απασχόλησης.\nΠηγή: Eurostat (lfsq_egana).\nΈτσι, μπορεί στην ελληνική οικονομία ο αριθμός των απασχολουμένων στη δημόσια διοίκηση να μειώθηκε κατά 11% από το 2008 έως το 2013, ωστόσο, η συνολική απασχόληση μειώθηκε κατά μεγαλύτερο ποσοστό. Για αυτό το λόγο η τάση που εμφανίζεται στο Διάγραμμα 2 έχει θετική κλίση. Θα μπορούσε λοιπόν κάποιος να ισχυριστεί ότι παρά το γεγονός ότι ο δημόσιος τομέας βρέθηκε στο στόχαστρο του προγράμματος προσαρμογής, εντούτοις ο ιδιωτικός τομέας είναι αυτός ο οποίος έχει δεχτεί το μεγαλύτερο πλήγμα από την προσαρμογή αυτή. Αυτό βέβαια δεν είναι κάτι που δεν μπορούσαμε να υποπτευθούμε εκ των προτέρων, ωστόσο έρχεται να συμπληρώσει τα συμπεράσματα της μελέτης του Eurofound.


"Η ΝΔ θα είναι παρούσα με τους βουλευτές της σε όλες τις εξεταστικές επιτροπές αδιακρίτως", δήλωσε σήμερα ο εκπρόσωπος της ΝΔ Πάνος Παναγιωτόπουλος.\n"Η ΝΔ θέλει διαφάνεια παντού, δεν έχουμε να φοβηθούμε την αλήθεια και την πραγματικότητα, θέλουμε να φανεί η αλήθεια σε όλες τις υποθέσεις", πρόσθεσε ο κ. Παναγιωτόπουλος.\n"Να ληφθούν μέτρα εξυγίανσης"\n«Έχω ευθύνη να αλλάξω όσα πρέπει και να ενώσω ξανά την παράταξη. Και αυτό δεν το πετυχαίνεις με βλεπτές ισορροπίεςβ αλλά με θαρραλέες πρωτοβουλίες», τονίζει ο κ. Σαμαράς ενώ στην ερώτηση για τον απελθόντα πρόεδρο του κόμματος Κ. Καραμανλή, σημειώνει ότι «έκανε μια πολύ θαρραλέα αυτοκριτική στο τέλος» και ότι «οι κυβερνήσεις του έχουν θετικό απολογισμό συνολικά». Ερωτηθείς για την κα Ντόρα Μπακογιάννη υπογραμμίζει: Είμαι ειλικρινής όταν μιλώ για ενότητα, «όχι μόνο πολιτική αλλά και ψυχική».\nΜε αφορμή και την πρόσφατη συζήτηση του κρατικού προϋπολογισμού, τον οποίο χαρακτήρισε ανειλικρινή και με «φουσκωμένο» έλλειμμα, σημείωσε ότι εάν η κυβέρνηση αλλάξει ρότα και αποφασίσει να πάρει μέτρα εξυγίανσης της ελληνικής οικονομίας, θα τη στηρίξουμε. Δήλωσε, ωστόσο ότι, «Δεν πρόκειται να αφήσουμε να καταστραφεί η οικονομία μας για να έλθουμε μετά να κυβερνήσουμε σε ερείπια».\nΕιδικότερα για την πολιτική της ΝΔ, ο κ. Σαμαράς λέει ότι δεν νιώθει «ικανοποιημένος», ότι τον καλύπτει η αυτοκριτική του κ. Καραμανλή προ τριμήνου, αλλά χαρακτηρίζει «λάθος, άδικο και ανοησία ορισμένων να μηδενίζουν το έργο των κυβερνήσεών μας. Αλλά θέλω να κοιτάζω μπροστά. Δεν με ψήφισαν τόσες χιλιάδες άνθρωποι για να απολογηθώ. Με ψήφισαν για να διορθώσω λάθη και να δώσω ελπίδα», επισημαίνει ο πρόεδρος της ΝΔ.\nΠαρατείνεται η προθεσμία καταβολής των τελών κυκλοφορίας για το νέο έτος ως τις 15/1/2010, όπως ανακοίνωσε το υπουργείο Οικονομικών.\nΕν τω μεταξύ, χιλιάδες φορολογούμενοι ιδιοκτήτες ΙΧ αυτοκινήτων συρρέουν στις εφορίες τις τελευταίες μέρες προκειμένου να καταθέσουν τις πινακίδες του αυτοκινήτου τους και να απαλλαγούν από την καταβολή των αυξημένων τελών κυκλοφορίας για το 2010.\nΠροσφυγή για τα "πράσινα τέλη"\nΚατατέθηκε στο Συμβούλιο της Επικρατείας από το ΙΝΚΑ, αίτηση κατά του Ελληνικού Δημοσίου, για την ακύρωση της απόφασης περί διάθεσης σημάτων τελών κυκλοφορίας των ιδιωτικής χρήσης αυτοκινήτων οχημάτων και μοτοσυκλετών έτους 2010, ως κανονιστικής διοικητικής πράξης και πάσης συναφούς πράξης.\nana2html v2.01 run on Tuesday, 29 December 2009 - 13:30:27 UTC


Κορονοϊός: Ο Βασίλης Κικίλιας ενημερώνει τα κόμματα για την πανδημία - Newsbomb\nΥΓΕΙΑ 30/03/2021 11:40\nΤους εκπροσώπους των κοινοβουλευτικών κομμάτων ενημερώνει την Τρίτη (30/03/2021), ο υπουργός Υγείας, Βασίλης Κικίλιας, για την πορεία της πανδημίας του κορονοϊού στη χώρα.\nΣτη σημερινή ενημέρωση θα συμμετάσχουν, όπως και τις προηγούμενες φορές, ο καθηγητής Σωτήρης Τσιόδρας και η πρόεδρος της Εθνικής Επιτροπής Εμβολιασμών Μαρία Θεοδωρίδου, οι οποίοι θα αναλύσουν την επιδημιολογική κατάσταση της χώρας και την πορεία των εμβολιασμών έναντι της COVID-19, αντίστοιχα.\nΗ ενημέρωση προς τα κόμματα γίνεται μία ημέρα πριν από τη συνεδρίαση της Επιτροπής Εμπειρογνωμόνων του υπουργείου Υγείας, από την οποία θα προκύψει η εισήγηση σχετικά με το χρονοδιάγραμμα άρσης του σκληρού lockdown.\nΤο λιανεμπόριο και τα σχολεία είναι τα ζητήματα που προκαλούν το μεγαλύτερο «πονοκέφαλο» στην επιτροπή, καθώς μια νέα αναβολή στο άνοιγμα των δύο αυτών τομέων έχει σοβαρές επιπτώσεις. Σύμφωνα με πληροφορίες του Newsbomb.gr, προβάδισμα φέρεται να έχει το λιανεμπόριο, ενώ τα σχολεία οδεύουν σε σταδιακό άνοιγμα, με προτεραιότητα στη Γ΄Λυκείου. Θα ακολουθήσουν λίγες ημέρες αργότερα, οι υπόλοιπες τάξεις των Λυκείων και των Γυμνασίων. Η επιστροφή των μαθητών των νηπιαγωγείων και των Δημοτικών Σχολείων φαίνεται να καθυστερεί και να μεταφέρεται για μετά το Πάσχα δεδομένου ότι στις 26 Απριλίου ξεκινά η Μεγάλη Εβδομάδα και το υπουργείο Παιδείας έχει ξεκαθαρίσει ότι δεν θα γίνουν μαθήματα μέσα στο Πάσχα.\nΤο άνοιγμα της εστίασης θα συζητηθεί αρκετά αργότερα, ώστε να έχουν προχωρήσει περαιτέρω οι εμβολιασμοί, να έχει ξεκινήσει η χρήση των self-test και ο καλός καιρός πλέον να είναι ο βασικός σύμμαχος για τη χρήση εξωτερικών χώρων.\nΠρος άμεσο άνοιγμα οδεύει η διαδημοτική μετακίνηση, όπως και η έναρξη της απαγόρευσης της κυκλοφορίας στις 10 το βράδυ σε όλη την επικράτεια, αντί στις 9 που είναι σήμερα. Αυτές θα είναι οι πρώτες «βαλβίδες αποσυμπίεσης» για τον πληθυσμό των «κατακόκκινων» περιοχών, τα σημάδια κόπωσης του οποίου είναι πλέον εμφανή από τη μεγάλη διάρκεια του lockdown.\nΠάντως, σήμερα, οι ενδείξεις για τον αριθμό των κρουσμάτων φαίνεται πως δεν είναι καλές, αφού μέχρι τις 11 το πρωί είχαν ξεπεράσει τις 3.000. Δεν αποκλείεται να σημειωθεί, μάλιστα, νέο αρνητικό ρεκόρ, με τα κρούσματα να ξεπερνούν ακόμα και τις 4.000.


Superdry Active Κοντομάνικο Μπλουζάκι Πορτοκαλί, Traininn\nSuperdry Active Κοντομάνικο Μπλουζάκι\nχρώμα: Fluro Orange Diagonal\nSuperdry - Aνδρικά ρούχα - Μπλουζάκια\nΠεριγραφή προϊόντος Superdry Active Κοντομάνικο Μπλουζάκι\nSuperdry mens Ενεργό σε όλη την εκτύπωση t πουκάμισο.\nΞεχωρίστε ενώ ασχολείστε με αυτό το πουκάμισο με μια εκτύπωση σε όλη την επιφάνεια, με αντανακλαστική λεπτομέρεια και φινισμένο στρίφωμα.\nΤο Active All over t πουκάμισο έχει τελειώσει με ένα σήμα από καουτσούκ Superdry Sport στο μανίκι και ένα λογότυπο υψηλής κατασκευής Superdry Sport στο στήθος.\nΑγαπάτε fitness; Πάρε το δικό σου Superdry Active Κοντομάνικο Μπλουζάκι και απολαύστε τον ελεύθερο χρόνο σας με την ασφάλεια και την εμπιστοσύνη που σας δίνει ηSuperdry.Μην ξεχνάτε ότι έχουμε μια μεγάλη γκάμα Aνδρικά ρούχα για όλα τα μεγέθη και τις καιρικές συνθήκες. Για να σας δώσει τα πιο αποτελεσματικά fitness μοντέλα είναι δυνατόν, οι περισσότεροι από μας Μπλουζάκια προϊόντα που έχουν σχεδιαστεί σε συνεργασία με τους επαγγελματίες!\nΧαρακτηριστικά Superdry Active Κοντομάνικο Μπλουζάκι\nTecnologias Superdry Active Κοντομάνικο Μπλουζάκι\nΒιωσιμότητα Superdry Active Κοντομάνικο Μπλουζάκι\nSuperdry Core Sport Κοντομάνικο Μπλουζάκι\nSuperdry Training Active Κοντομάνικο Μπλουζάκι\nSuperdry Training Core Sport Graphic Κοντομάνικο Μπλουζάκι\nSuperdry Core Sport Αμάνικο Μπλουζάκι\nSuperdry Training Active Κοντομάνικο T-Shirt\nSuperdry Training Boxing Yard Κοντομάνικο Μπλουζάκι


Ρόδος: αυξάνεται ο αριθμός των αγνοούμενων - Ecozen\nΑρχική Καταστροφές Ρόδος: αυξάνεται ο αριθμός των αγνοούμενων\nΡόδος: αυξάνεται ο αριθμός των αγνοούμενων\n23 Νοεμβρίου 2013 - 12:44\nΑυξάνεται ο αριθμός των αγνοούμενων στη Ρόδο καθώς όπως έγινε γνωστό το μεσημέρι, ο αρχές αναζητούν τα ίχνη δυο ανδρών. Πρόκειται για τον σύζυγο της 40χρονης γυναίκας που εντοπίστηκε νεκρή στη περιοχή των Μαριτσών- Παστίδας.\nΟ απολογισμός της βιβλικής καταστροφής που υπέστη το νησί είναι τραγικός, καθώς δύο γυναίκες έχασαν τη ζωή τους εξαιτίας της σφοδρής κακοκαιρίας που έπληξε τη Ρόδο. Μία 27χρονη εκπαιδευτικός εντοπίστηκε νεκρή το Σάββατο στη θαλάσσια περιοχή της Κρεμαστής, ενώ άλλη μία γυναίκα, περίπου 40 ετών, ανασύρθηκε νεκρή την Παρασκευή στην περιοχή των Μαριτσών-Παστίδας.\nΌπως έγινε γνωστό το μεσημέρι του Σαββάτου, οι αρχές αναζητούν τα ίχνη δύο ανδρών. Πρόκειται για τον σύζυγο της 40χρονης γυναίκας, που εντοπίστηκε νεκρή στην περιοχή των Μαριτσών-Παστίδας.\nΤο πρωί του Σαββάτου οι αστυνομικοί και οι πυροσβέστες βρήκαν το αυτοκίνητο στο οποίο επέβαινε το ζευγάρι, στην κοίτη του χειμάρρου και ήδη βρίσκονται σε εξέλιξη οι έρευνες για τον εντοπισμό του συζύγου.\nΠροηγούμενο άρθροΡόδος: δυο νεαρές γυναίκες νεκρές- συνεχίζονται οι έρευνες για τον καθηγητή\nΕπόμενο άρθροΕντοπίστηκε νεκρός ο ένας από τους δυο αγνοούμενους στη Ρόδο


Πολωνική ομάδα. Teatr ΦΕΤΑ και Teatr Poza Tym στο θέαμα Εκδοτική Εικόνες - εικόνα: 33555151\nΠολωνική ομάδα. Teatr ΦΕΤΑ και Teatr Poza Tym στο θέαμα\nστις 11 Ιουλίου XVII\nστις 11 Ιουλίου XVII του ΓΝΤΑΝΣΚ, ΠΟΛΩΝΙΑ διεθνής οδός και υπαίθριο φεστιβάλ θεάτρων. Στις 11 Ιουλίου 2013. Γντανσκ Πολωνία.\nΠερισσότερες παρόμοιες στοκ εικόνες από `Πολωνική ομάδα. Teatr ΦΕΤΑ και Teatr Poza Tym στο θέαμα`


ΣΤΙΒΟΣ: Οι αθλητές του Ακρίτα έτρεξαν στον Πειραιά - NOTOSPORT\nΤρίτη, 20 Οκτώβριος 2015 16:15\nΣΤΙΒΟΣ: Οι αθλητές του Ακρίτα έτρεξαν στον Πειραιά\nΤο τμήμα στίβου του Ακρίτα Καλαμάτας συμμετείχε στους αγώνες σκυταλοδρομίας που έγιναν το Σάββατο στον Πειραιά.\nΜια υπέροχη διαδρομή δίπλα στην θάλασσα, με εκπληκτικό καιρό έδωσε τη δυνατότητα σε όλους και κυρίως στα παιδιά να χαρούν με την ψυχή τους τον αγώνα.\nΗ ομάδα του Ακρίτα πήρε την σκυτάλη στα Street Relays και έτρεξε για να συνδυάσει την προσωπική άθληση και ψυχαγωγία με την στήριξη της Εταιρείας Προστασίας Ανηλίκων “Καλός Ποιμήν”.\nΚοντά στον Καλαματιανό σύλλογο για άλλη μια φορά ήταν τα επίτιμα μέλη του συλλόγου Νίκη Μπακογιάννη και Βούλα Κοζομπολη καθώς και άλλα μέλη του συλλόγου ολυμπιονικών που μετείχαν στην εκδήλωση όπως η Βούλα Ζυγουρη.\nΕιδική αναφορά στην ομάδα της Καλαμάτας έκανε ο δήμαρχος Πειραιά κ. Μόραλης και ιδιαίτερα στην υποψηφιότητα της πόλης μας για ευρωπαϊκή πολιτιστική πρωτεύουσα 2021 μιας και ο Πειραιάς αποτελεί μια από τις πόλεις που διεκδικούν το χρίσμα.\nΜε την ομάδα των ανδρών συμμετείχαν οι Πέτρος Παπαδόπουλος, Κοσμάς Τριανταφυλλόπουλος και Πάρης Χρονόπουλος, ενώ με την ομάδα των γυναικών οι Δήμητρα Παναγοπούλου, Κικεντζή Νάντια και Γεωργία Παναγοπούλου. Επίσης, συμμετείχαν στις ομάδες των παιδιών οι παρακάτω αθλητές της Ακαδημίας του Ακρίτα: Αλέξανδρος Κικεντζής, Αλεξάνδρα Δουλάμη, Θεοδώρα Δουλάμη, Μαρία Ορφανέα, Ηλίας Καράμπελας, Παναγιώτης Νταβέας, Γρηγόρης Σκαρτσίλης, Γεωργία Παναγιωτοπούλου, Νικάλαος Δαλαχάνης και Καλή Δαλαχάνη.\nΠερισσότερα σε αυτή την κατηγορία: « Με επιτυχία οι ποδηλατικοί αγώνες Ενόπλων Δυνάμεων και Σωμάτων Ασφαλείας στους Γαργαλιάνους Ξεκίνησε το τουρνουά σκακιού του ΝΟΚ »


Όπως αναφέρει ανακοίνωση της αεροπορικής εταιρείας, αυτές τις μέρες που, ακολουθώντας πιστά τις οδηγίες των γιατρών και των επιστημόνων, μένουμε σπίτι μαζί με τα αγαπημένα μας πρόσωπα, κάποιοι άνθρωποι εργάζονται ανελλιπώς και με αυτοθυσία στις μονάδες εντατικής θεραπείας των νοσοκομείων όλης της χώρας.\n«Σε αυτούς τους ανθρώπους οφείλουμε ένα μεγάλο "ευχαριστώ"» τονίζεται.\n«Είναι μεγάλη μας χαρά και το λιγότερο που μπορούμε να κάνουμε απέναντι σε εκείνους που μάχονται για να σώσουν ανθρώπινες ζωές.\n#menoumespiti.... μέχρι να «πετάξουμε» όλοι μαζί, ξανά!» καταλήγει η ανακοίνωση της Sky Express.\nΠερισσότερα σε αυτή την κατηγορία: « Info Quest: Ξεκινά τη διάθεση των Xiaomi Mi TV και των νέων smartphones Xiaomi Mi 10 Cosmote: Δωρεάν για 3 μήνες η υπηρεσία Office 365 Business Premium σε ΜμΕ »


Όταν ο Μ. Γλέζος με τον Λ. Σάντα κουρέλιαζαν τον αγκυλωτό σταυρό | Ημεροδρόμος Όταν ο Μ. Γλέζος με τον Λ. Σάντα κουρέλιαζαν τον αγκυλωτό σταυρό | Ημεροδρόμος\nΔεύτερη Σελίδα\tΙστορία\tΣτιγμιότυπα\nΑΠΟ ΗΜΕΡΟΔΡΟΜΟΣ Δευτέρα 30 Μαΐου 2022\nΒαθιά χαραγμένη στη μνήμη του ελληνικού λαού, παράδειγμα πατριωτισμού και αυτοθυσίας εξακολουθεί να παραμένει η παράτολμη ενέργεια πριν 81 χρόνια των δύο ηρώων της Εθνικής Αντίστασης, των φοιτητών Μανώλη Γλέζου και Απόστολου Σάντα. Οι οποίοι διακινδυνεύοντας τη ζωή τους, κατέβασαν τη νύχτα της 30ης Μαΐου 1941 τη γερμανική σημαία από τον ιερό βράχο της Ακρόπολης, κουρελιάζοντας το σύμβολο του ναζισμού, τον αγκυλωτό σταυρό .\nΗ έπαρση της σημαίας με τον αγκυλωτό σταυρό\nΉταν μία ασύλληπτη πράξη ηρωϊσμού στη μουδιασμένη τότε, κάτω από τις ερπύστριες των χιτλερικών αρμάτων, Ελλάδα, που σκόρπισε ελπίδα και φως σε ολόκληρη την κατεχόμενη από τους Ναζί Ευρώπη, στέλνοντας σε κάθε άκρο της χώρας, σε κάθε σημείο της σκλαβωμένης στους Ναζί γηραιάς ηπείρου, το μήνυμα της αντίστασης και του αγώνα κατά του Χιτλεροφασισμού.\nΉταν ξημερώματα της 30ης Μαΐου 1941, όταν οι δύο ατρόμητοι 19χρονοι τότε νέοι, Μανώλης Γλέζος και Λάκης Σάντας, σκαρφάλωσαν στον Ιερό Βράχο και κατευθύνθηκαν προς τον Παρθενώνα, με στόχο να κατεβάσουν τη Γερμανική σημαία του Γ’ Ράιχ.\nΕίχε συμπληρωθεί ένας μήνας από την παράδοση της Αθήνας στους Γερμανούς κι εκείνες τις μέρες οι χιτλερικοί κατακτητές ολοκλήρωναν τις επιχειρήσεις τους στην Ελλάδα με την κατάληψη της Κρήτης.\nΟ Μανώλης Γλέζος και ο Λάκης Σάντας συλλαμβάνουν το παράτολμο σχέδιο ένα ανοιξιάτικο σούρουπο, όταν από το Ζάππειο αντίκρισαν την Ακρόπολη να τη μολύνει ο χιτλερικός αγκυλωτός σταυρός. Αποφασίζουν να το υλοποιήσουν, φροντίζοντας μέχρι και την τελευταία λεπτομέρεια, αφού τυχόν αποτυχία σήμαινε θάνατο.\nΓλέζος και Σάντας\nΏρα 9:30 το βράδυ. Η γερμανική φρουρά της Ακρόπολης βρίσκεται στα Προπύλαια. Ο Γλέζος και ο Σάντας πηδούν τα σύρματα, σέρνονται ως τη σπηλιά του Πανδρόσειου Άντρου και χρησιμοποιούν τις σκαλωσιές των αρχαιολόγων προκειμένου να ανεβούν.\nΑπό την εξιστόρηση του Λάκη Σάντα στην εφημερίδα Ελευθερία της 25ης Μαρτίου 1945\nΗ σβάστικα θα αντικατασταθεί μόλις στις 11 το πρωί. Ωστόσο αυτές οι ώρες που ο ιστός παρέμεινε κενός, αποτέλεσαν το πιο ισχυρό τονωτικό για το ηθικό των υπόδουλων Ελλήνων.\nΣτην ουσία η υποστολή του ναζιστικού συμβόλου αποτέλεσε την πρώτη αντιστασιακή πράξη στην κατεχόμενη Αθήνα και την απαρχή της οργάνωσης του αντιστασιακού κινήματος.\nΤο περιστατικό έγινε γνωστό μέσα από δύο ταυτόχρονες συνεντεύξεις του Μανώλη Γλέζου στον “Ριζοσπάστη” και του Λάκη Σάντα στην εφημερίδα των Αθηνών “Ελευθερία” στις 25 Μαρτίου του 1945.\nΓλέζος και Σάντας αφηγούνται το ηρωϊκό τους κατόρθωμα στην εφημερίδα Ριζοσπάστης της 25ης Μαρτίου 1945\nH αφήγηση του Μανώλη Γλέζου\nΟ Μανώλης Γλέζος αφηγούνταν ως εξής μετά την απελευθέρωση την παράτολμη ενέργεια τους:\n“…Φτάσαμε σε μια πορτίτσα ξύλινη, που ’φραζε το άνοιγμα που υπάρχει εκεί που αρχίζουν τα τείχη. Στην είσοδο, που κατά τους αρχαιότερους Αθηναίους μπαινόβγαινε το ιερό φίδι του Παρθενώνα. Ευτυχώς, το λουκέτο δεν ήταν κλειστό. Σπρώξαμε και μπήκαμε. Είχαμε φτάσει. Με κομμένες τις αναπνοές ρίξαμε ένα βλέμμα γύρω μας: δεξιά τα Προπύλαια, απέναντι ο Παρθενώνας, αριστερά το Ερεχθείο, ψηλά, μεγαλόπρεπα, φωτίζονταν υποβλητικά απ’ το φεγγάρι. Τα σπασμένα μάρμαρα σκόρπια παντού, κάτω απ’ το διόχρωμο εκείνο φως, παρουσιάζουν περίεργα σχήματα.\nΠρος το παρόν, κανένας Γερμανός δε φαινόταν. Σκυφτοί καθώς είμαστε, κρυβόμενοι πίσω απ’ τα μάρμαρα, προχωρούσαμε. Κάπου κάπου πετούσαμε μακριά κανένα πετραδάκι, ώστε να δημιουργείται θόρυβος έξω από κει πού ευρισκόμεθα εμείς, ώστε, αν υπήρχε κανένας σκοπός, να προσέξει προς τα εκεί και ν’ αποφύγουμε εμείς τον κίνδυνο.\nΩς την ώρα δεν είδαμε ούτε ίχνος σκοπού. Εδώ, όμως, ήταν τα σκούρα: μήπως σ’ εκείνο το κυκλικό τειχάκι υπήρχε κανένας; Για πολλή ώρα, πίσω απ’ τη σκιά του βόρειου τείχους, σταματήσαμε. Έπειτα όμως, θαρραλέα προχωρήσαμε προς τη βάση του κοντού. Δεν υπήρχε κανένας. Από πάνω μας κυμάτιζε το φασιστικό σύμβολο.\nΗ ανακοίνωση των Γερμανών\nΛύσαμε το συρματόσχοινο κι αρχίσαμε να τραβάμε για να την κατεβάσουμε. Μα τα σύρματα δεν άκουγαν. Είχαν μπλεχτεί. Η σημαία δεν κατέβαινε. Τι έπρεπε να γίνει;\n— Να κατέβει η σημαία! απαντούσε η φωνή της συνείδησης, η φωνή του σκλαβωμένου λαού! …Το μυαλό δούλευε γρήγορα. Άρπαξα το σιδερένιο κοντό κι άρχισα ν’ ανεβαίνω, έπιασα τη σημαία κι άρχισα να την τραβάω. Τίποτα όμως. Δεν έπεφτε Κουράστηκα και κατέβηκα. Δεύτερη απόπειρα έφερε τα ίδια αποτελέσματα.\n— Τώρα, Λάκη, η σειρά σου, είπα στο σύντροφο μου. Όμως ούτε κείνος μπόρεσε. Για τρίτη φορά, τότε, αναρριχιέμαι με λύσσα – με δόντια και με χέρια κρεμάστηκα από τη σημαία. Και τώρα, όμως, τίποτα. Η σημαία, όμως, έπρεπε να κατεβεί.\nΚαι κατέβηκε! Και να πώς: το σιδερένιο κοντάρι υποβασταζόταν από τρία συρματόσχοινα. Τα λύσαμε από κει που ήταν δεμένα και δίνοντας παλμικές κινήσεις στο κοντάρι τα ξεμπλέξαμε και η σημαία έπεσε επάνω μας και μας κουκούλωσε. Ξεκουκουλωθήκαμε και βάζοντάς την κάτω, αγκαλιαστήκαμε και χορεύαμε πατώντας τα φασιστικά σύμβολα!\nΕκείνη την ώρα το φεγγάρι χανόταν πίσω απ’ το Αιγάλεω. Κόψαμε από ένα κομμάτι ο καθένας, εκεί κοντά στον αγκυλωτό σταυρό. Τα κομμάτια αυτά τα πήραμε μαζί μας, αλλά στον καιρό της τρομοκρατίας οι μανάδες μας τα ’καψαν”!\n( Δημητρίου Γατόπουλου: «Ο λαός αρχίζει την Αντίσταση» στο Ιστορικόν Αρχείον Εθνικής Αντιστάσεως, τεύχος 1ον, σ. 21)\nΓλέζος και Σάντας την εποχή που πραγματοποίησαν το μεγάλο κατόρθωμα\nΗ εξιστόρηση του Απόστολου Σάντα\nΕξιστορώντας το εγχείρημα υποστολής της χιτλερικής σημαίας από τον βράχο της Ακρόπολης στον Ηλία Πετρόπουλο, ο Λάκης Σάντας είχε πει: “Κι έξαφνα ένα δειλινό που ήμαστε στο Ζάππειο και ο ήλιος έγερνε λούζοντας τον ορίζοντα με εκείνα τα χρώματα που μόνο ο αττικός ουρανός έχει, τα μάτια μας γύρισαν στον βράχο της Ακροπόλεως.\nΜέσα στο υπέροχο φόντο της δύσης σταθήκαμε και κοιτούσαμε. Και τότε… το βλέμμα μας έπεσε πάνω στη σημαία τους που υπερήφανα κυμάτιζε ψηλά-ψηλά και η βαριά σκιά της πλάκωνε καταθλιπτικά όλη την Αθήνα, όλη την αττική γη. Να τι πρέπει να τους κάνομε! Ήρθε η σκέψη σαν σπίθα. Να τους την πάρουμε.\nΝα την γκρεμίσουμε και να την ξεσχίσουμε και να πλύνουμε έτσι τη βρωμιά από τον Ιερό Βράχο. Την είχαν στήσει αυτήν την ίδια την πολεμική τους σημαία οι Ναζί θριαμβευτικά ως τότε στη Βαρσοβία, στη Βιέννη, στην Αμβέρσα, στη Νορβηγία, στο Παρίσι και στο Βελιγράδι και απειλούσαν να τη στήσουν σε όλο τον κόσμο τότε. Μα εδώ είναι Ελλάδα. Είναι η μικρή χώρα που απ’ αυτή ξεπετάχτηκε η φλόγα του Πολιτισμού. Είναι η χώρα που δίνει το παράδειγμα πάντα στις κρίσιμες στιγμές της Ιστορίας”.\nΤο κατάπτυστο δημοσίευμα της εφημερίδας Βραδυνή που χαρακτήριζε “παράφρονες” τους δύο ήρωες και εξυμνούσε τις “δάφνες δόξης της σημαίας με τον αγκυλωτόν σταυρόν” και τη “μεγαλοφυία” του Χίτλερ\nΚαταδίκη ερήμην σε θάνατο\nΗ μεταπολεμική καταδίωξη των δύο ηρώων\nΜετά τον πόλεμο ο Γλέζος εργάστηκε ως δημοσιογράφος, αναλαμβάνοντας αρχισυντάκτης της εφημερίδας Ριζοσπάστης, ενώ αργότερα υπήρξε διευθυντής και της εφημερίδας Αυγής. Ωστόσο, γρήγορα συνελήφθη για τις πολιτικές τους πεποιθήσεις, φτάνοντας μάλιστα να καταδικαστεί, από το μετεμφυλιακό ανώμαλο καθεστώς σε θάνατο τρεις φορές. Οι συνεχείς δικαστικές του περιπέτειες προκάλεσαν συχνά την αντίδραση της ελληνικής και της διεθνούς κοινής γνώμης. Ο Μανώλης Γλέζος βραβεύτηκε το 1962 από την ΕΣΣΔ με το Διεθνές Βραβείο Ειρήνης Λένιν. Την περίοδο της πρώτης μεταπολεμικά δίωξης του Γλέζου, ο τότε πρόεδρος της Γαλλίας Σαρλ ντε Γκωλ τον χαρακτήρισε ως τον «πρώτο παρτιζάνο της Ευρώπης». Πέθανε στις 30 Μαρτίου 2020 σε ηλικία 98 ετών.\nΟ Λάκης Σάντας μετά το ηρωικό κατόρθωμα με το φίλο του Μανώλη Γλέζο, εντάχθηκε το 1942 στην ΕΠΟΝ και το 1943 βγήκε στο βουνό ως αντάρτης του ΕΛΑΣ. Πήρε μέρος σε αρκετές μάχες στην Αιτωλοακαρνανία, τη Φθιώτιδα και την Αττικοβοιωτία και το 1944 τραυματίστηκε. Μετά την απελευθέρωση γνώρισε κι αυτός διώξεις όπως όλοι οι αγωνιστές της Εθνικής Αντίστασης. Το 1946 εξορίζεται στην Ικαρία και το 1947 φυλακίζεται στην Ψυττάλεια, απ’ όπου το 1948 στέλνεται στη Μακρόνησο. Πέθανε στην Αθήνα στις 30 Απριλίου 2011 σε ηλικία 89 ετών.\nΛάκης Σάντας: Ενας σεμνός και εμβληματικός αγωνιστής\nΔύο χρόνια χωρίς τον Μανώλη Γλέζο


ΑΓΙΟΣ ΓΕΩΡΓΙΟΣ ΠΡΟΜΠΟΝΑ: Οδος Πατησιων (μερος πρωτο)\nΚαι τα λουλουδια της γιορτης,\nδε τοβαλες στο νου σου,\nπως ταστειλε για σενανε,\nμοναχα ο παππους σου”\nΤο γραμμα ηταν καρφιτσωμενο στην ανθοδεσμη που παραδοθηκε Πατησιων 318. Μια αγκαλια τριανταφυλλα ολα ροζ για ενα μικρο κοριτσακι.\nΣτα λουλουδαδικα του Προμπονα, πισω απο την Γεφυρα στο τερμα της οδου Πατησιων ηταν πρωϊ πρωϊ στις 2 Ιουνιου ο παππους.\nΟταν ενας δρομος που σημαδευει την ζωη σου ρημαζει και καιγεται, ειναι η ωρα που θυμασαι πως ηταν και πως εγινε. Ακουγεται λιγο μελο, ομως ο καθενας μας εχει μια παρακαταθηκη που ειναι αρρηκτα συνδεδεμενη με το συναισθημα. Αφορμη για αυτη την αναρτηση, και για τις αλλες που θα ακολουθησουν ειναι η ειδηση της πυρκαγιας που ξεσπασε στο Ακροπολ Παλλας χθες. Ενα ακομα πληγμα στην πολη και στον δρομο μου. Στο δρομο που αρχισε η δικη μου ιστορια. Στο δρομο που δε θα ξαναγινει ποτε οπως ηταν.\nΤερμα Πατησιων. Μετα την γεφυρα, αλλος κοσμος εκει, παει για Παμμακαριστο, Λεοντειο Λυκειο και Ποδονιφτη. Στα παιδικα μου ματια οταν περναγες τη γεφυρα ηταν σα να βρισκοσουν σε αλλη πολη. Η δικη μου τελειωνε στη γεφυρα. Η παλια Αλυσιδα. Η Αγια Βαρβαρα, βυζαντινη εκκλησια μετα τρουλλου και χτισμενη με πετρα πελεκητη, ηταν το τερμα. Χρονια στα σκαλια της Αγιας Βαρβαρας, ενα μαυρο κουβαρακι, μια γυναικα στα μαυρα ζητιανευε, με λιακαδα και με βροχη. Αρηνουλα μου ειχε πει το ονομα της οταν επεμεινα στη μαμα να την ρωτησουμε. Αρηνουλα, γωνια Πατησιων και Αγιας Λαυρας.\nΣτην ιδια γωνια ενα θερινο σινεμα απο αυτα που επαιζαν σε επαναληψη τα χειμωνιατικα. Η Καμελια, που φυσικα δεν υπαρχει πια. Στο ισογειο του κτιριου που χτιστηκε εκει, ενα υποκαταστημα της Εθνικης Τραπεζας, εχει κοσμο ουρα απ’ εξω. Απο τα πρωτα που εγκατεστησαν πορτα ασφαλειας. 2011, ο κοσμος μεχρι να ερθει η σειρα του βρισκει απο το τιποτα λογους να τσακωθει με τον μπροστινο, να γρινιαξει, να διαολοστειλει.\nΣτεκομαι και κοιτω απεναντι. Στις αρχες της δεκαετιας του ’60 χτιστηκε εκει το οικοδομικο συγκροτημα “Χαρα”. Ενα μοντερνο συγκροτημα πολυκατοικιων απο τα πρωτα της μοντερνας αστικης Αθηνας. Ποσο διαφορετικο απο τις κλασσικες πολυκατοικιες των προηγουμενων δεκαετιων! Με παρκα, με εξωτερικες σκαλες με κοινοχρηστους χωρους. Στη Χαρα εμενε η Σουζανα. Ετσι την επισκεφτηκα. Στα μικρα μου ματια οι σκαλες απο μπετον φαινοντουσαν φτηνιαρικες. Το μονο που ειχα για μετρο συγκρισης ηταν οι μαρμαρινες σκαλες των νεοκλασσικων της Κυπριαδου. Σημερα μετα απο τοσα χρονια και παραστασεις, πιστευω οτι ηταν μια σωστη κινηση για ενα μοντερνο και λειτουργικο συγκροτημα κατοικιων. Το σπιτι της Σουζανας ηταν πολυ μοντερνο. Ειχε καλαμια στην εισοδο και γκριζους τοιχους. Σαν να εμπαινες στο διαμερισμα του Λαμπρου Κωνστανταρα και της Μαιρης Αρωνη, σε ελληνικη ταινια. Η μαμα ελεγε οτι μοιαζει με εργατικες πολυκατοικιες, και βεβαια η μαμα το ελεγε υποτιμητικα, αλλα η μαμα δεν ειχε ασχοληθει ποτε με την εξελιξη της αρχιτεκτονικης η της πολης. Στο ισογειο της Χαρας ανοιξε ενα πολυ διαφορετικο ζαχαροπλαστειο. Το λεγανε (αν δε με απατα η μνημη) Fujiyama κι εφιαχνε καταπληκτικες τουρτες.\nΑργοτερα το εκπληκτικο παγωτο του Κανακη της Νεας Φιλαδελφειας φτανει στο τερμα Πατησιων απο δυο αδελφια παραγιους του που ανοιγουν το καινουργιο ζαχαροπλαστειο ” ΧΑΡΑ “. Μεχρι και ο παππους που δεν αλλαζε τον Κανακη με τιποτα, μας κερναγε παρωτο στη ΧΑΡΑ πια. Ο στενος διαδρομος στο παγωτατζιδικο μοσχοβολα σαλεπι.\nΣτην διπλανη πολυκατοικια στον ημιοροφο με την τεραστια τζαμαρια, η μαντεμουαζελ Ντενιζ παραδιδει μαθηματα μπαλλετου. Ταραταμ ταταμ ταραταμ ταταμ μια κυρια με μαλλι λαχανο κοπαναει τα πληκτρα ενω η μαντεμουαζελ Νενιζ αναφωνει ” μπατμον καθε τρια!”. Θελω να χορευω μονο κοντα στην τζαμαρια για να με βλεπουν οι περαστικοι. Μα τι Ουλανοβα ειμαι εγω με τα μπαλαρινικα μου αν δε κανω παρασταση. ” Πειτε στο Δεσποινακι οτι ο χορος γινεται μπροστα στον καθρεφτη, οχι στο παραθυρο! ” Ολοι τους πια ξερουν καλυτερα απο μενα!\nΑνεβαινω στο τρολλεϋ 3 Πατησια Αμπελοκηποι. Προορισμος πλατεια Κανιγγος, μιαμισυ δραχμη.\nΑφηνουμε αριστερα την βιλα Δρακοπουλου. Στα παιδικα μου ματια ενα μυστηριο πισω απο ενα μαντροτοιχο. Ενα στοιχειωμενο σπιτι, ενας κηπος γεματος ξερα χορτα. Μαθαινω οτι πριν λιγα χρονια ξεσπασε εκει μια πυρκαγια. Φτανουμε στη διασταυρωση Πατησιων και Σαρανταπορου. Δεξια κατω ειναι το εικοστο τεταρτο δημοτικο σχολειο. Απο παντα! Εκει πηγαινε η μικρη δεσποινις Δαφνη Δρακουλη συνοδευομενη απο τον Ντικ τον πρωτο, μετα τον Ντικ τον δευτερο, μεχρι που καποιοι γειτονες ερριξαν φολες και παει ο δευτερος της δυναστειας. Εκει πηγαινε και η Τινα. Που ηταν μινιον και ομορφουλα και της εδωσαν μια ανθοδεσμη να δωσει στον Παττακο. Κι ο Παττακος την χαιρετησε κι εκεινη δεν ηθελε μετα να πλυνει τα χερια της και την καναμε περα σα να ηταν μιασμα.\nΔεξια κατω ειναι και το Σπορτινγκ που γινοταν της τρελλης τις Κυριακες.\nΓωνια Λασκαρατου και Πατησιων, ενα εγκαταλελειμμενο νεοκλασσικο με σαρακοφαγωμενα πατζουρια. Πανεμορφο σπιτι παντα μονο κι ερημο παραδομενο στο χρονο. Διπλα ηταν μια αποθηκη με σανα που αργοτερα εγινε σουπερμαρκετ Βασιλοπουλος. Ξαφνικα ξεφυτρωσαν εκατονταδες σουπερμαρκετ απο το πουθενα.\nΣταση Σωτηριαδου. Δεξια κατω στην Ιακωβιδου γινοταν καποτε η λαϊκη. Και μολις εστριβες αριστερα στην οδο Τσιλλερ ηταν το σπιτι της θειας Νικης πριν μετακομισει στην Κηφησια. Πολυ ωραιο νεοκλασσικο επισης με περιπλοκα καγγελα και μεγαλο κηπο. Εδω ερχομουν τις Πεμπτες για να κανω μαζι με τον Αποστολη μαθημα αγγλικων με τον κυριο Ροζεμπους. Που ηταν εβδομηντα και.. και ηθελε και ουισκυ την ωρα του χαου ντου γιου ντου. Και αλμυρα αμυγδαλα.\nΣταση Σωτηριαδου. Εδω κατεβαινα για να περιμενω το τρολλεϋ που θα με πηγαινε Κανιγγος και μετα με τα ποδια Χαριλαου Τρικουπη στο σχολειο μου. Εδω ολο και καποια συμμαθητρια θα εβρισκα να παμε μαζι. Συνηθως ηταν η Ελεν και η Ιωαννα . Στη διαδρομη μπορει να εμπαινε και η Ολγα. Τα πρωϊνα τρολεϋ νουμερο 3 γεμιζαν με τα κοριτσια που πηγαιναν στις Καλογριες. Σταση Σωτηριαδου. Μιαμιση δραχμη για τα ναυλα, μιαμιση δραχμη για κουλουρι με τυρι!\nΑπεναντι ο φουρνος του Μαρτινη απο την Ηπειρο. Πατησιων και Ζαμπελιου. Σταση τραμ, σταση τρολλευ, σταση για φρεσκο ψωμι.\n…. η επομενη σταση, Κλωναριδου ..\nΑναρτήθηκε από ευγενικός στις 10.4.14


Ο πρώτος σούπερσταρ | Η Εφημερίδα των Συντακτών\nΠέτυχε 512 γκολ σε 528 εμφανίσεις με τη Ρεάλ Μαδρίτης.\nΣαν σήμερα πριν από 14 χρόνια, στις 17 Νοεμβρίου 2006, έφυγε από τη ζωή σε ηλικία 79 χρόνων ο Φέρεντς Πούσκας, ο πρώτος σούπερσταρ του παγκόσμιου ποδοσφαίρου.\nΕκανε το ντεμπούτο του στη Χόνβεντ στα 16 χρόνια του και κατέκτησε 5 τίτλους στην Ουγγαρία, όπως και τον τίτλο του τοπ σκόρερ στην Ευρώπη το 1948. Γρήγορα τράβηξε το ενδιαφέρον ξένων συλλόγων. Το σουλούπι του δεν παρέπεμπε σε παίκτη με τέτοια τεχνική, ευλυγισία και το αριστερό του πόδι ήταν απίστευτα εύστοχο. Ηταν πρώτος μεταξύ ίσων στους «Μαγικούς Μαγυάρους», την Εθνική Ουγγαρίας που μεταξύ του 1950 και του 1956 σημείωσε 43 νίκες, 7 ισοπαλίες και μόλις μία ήττα (στον τελικό του Μουντιάλ 1954, από τη Γερμανία). Το 1956, ο Πούσκας και άλλοι συμπαίκτες του αυτομόλησαν στην Ισπανία.\nΛίγο καιρό αργότερα, αποκτήθηκε από τη Ρεάλ Μαδρίτης και με παρτενέρ τον Αλφρέδο ντι Στέφανο συνέστησαν ένα από τα πιο «φονικά» επιθετικά δίδυμα όλων των εποχών. Πέτυχε 512 γκολ σε 528 εμφανίσεις για τους «μερένγκες» και πανηγύρισε 5 τίτλους στην Ισπανία και 3 Κύπελλα Πρωταθλητριών. Το 1966 αποσύρθηκε από τη δράση και στράφηκε στην προπονητική. Η κορυφαία του στιγμή στους πάγκους ήρθε το 1971, όταν οδήγησε τον Παναθηναϊκό στον τελικό του Κυπέλλου Πρωταθλητριών στο «Ουέμπλεϊ».


ΤΗΝ ΜΕΡΑ ΠΟΥ ΤΕΛΕΙΩΣΕ Η ΑΣΤΥΝΟΜΙΚΗ ΠΡΟΣΤΑΣΙΑ… – TourkikaNea.gr\nΤΗΝ ΜΕΡΑ ΠΟΥ ΤΕΛΕΙΩΣΕ Η ΑΣΤΥΝΟΜΙΚΗ ΠΡΟΣΤΑΣΙΑ…\nΗ καθηγήτρια δολοφονήθηκε από τον άντρα της\nΟ κάτοικος Μπουτζά-Σμύρνης Β.Α. πήγε με την πρόφαση να δει τον γιό του τον Ε.Β.Α. στο σπίτι, εκεί όμως μάλωσε με την πρώην σύζυγο του Σερπίλ Ε. (καθηγήτρια στο πανεπιστήμιο 9ης Σεπτεμβρίου) από την οποία είχε χωρίσει πριν από 6 μήνες, και την σκότωσε μαχαιρώνοντας την. Αποκαλύφθηκε ότι η ημέρα δολοφονίας ήταν η μέρα που τελείωσε και η αστυνομική προστασία που της είχε παρασχεθεί.\nΗ 38 ετών Σερπίλ Ε, ου τρία χρόνια πριν είχε ενώσει την ζωή της με τον Β.Α. , χώρισε τον περασμένο Ιούλιο λόγω της βίας που αντιμετώπιζε. Μετά από αυτό η γυναίκα επεδίωξε και πέτυχε να της δοθεί αστυνομική προστασία κατά του άντρα της, και έτσι το σπίτι της το φύλαγε η στρατοχωροφυλακή, ενώ στην σχολή της βρισκόταν είτε αστυνομία είτε σεκιούριτι.\nΤην μέρα που τελείωσε χρονικά η αστυνομική προστασία, ο Β.Α. πήγε στο σπίτι της Σερπίλ Ε. λέγοντας πως θέλει να δει τον γιο του. Η Νέα γυναίκα αναζήτησε την μητέρα της ρωτώντας την τι πρέπει να κάνει, και όταν αυτή της είπε να τον αφήσει να δει τον γιό του, αυτή τον έβαλε στο σπίτι.\nΟ Β.Α όμως που μπήκε στο σπίτι με την πρόφαση πως θα έβλεπε τον γιό του, άρχισε πάλι να μαλώνει με την νέα γυναίκα. Στην διάρκεια του καβγά και μπροστά στα μάτια του γιού του σκότωσε την Σερπίλ με 6 μαχαιριές.\n← ΛΑΪΚΗ ΣΟΦΙΑ !\nΣΤΟΧΟΠΟΙΗΣΗ ΑΠΟ ΦΑΣΙΣΤΕΣ →


Το Συνέδριο και το Σύμφωνο του Λιβάνου | ΙΣΤΟΡΙΑ | ΡΙΖΟΣΠΑΣΤΗΣ\n17 - 20 ΜΑΗ 1944\nΣτο διάστημα 17 έως 20 Μάη 1944 συνήλθε στη Βηρυτό, στο ξενοδοχείο «Δάσος της Βουλώνης», μια σύσκεψη των ελληνικών πολιτικών δυνάμεων και εθνικοαπελευθερωτικών οργανώσεων, που έμεινε στην ιστορία ως «Συνέδριο του Λιβάνου». Στη σύσκεψη, εκπροσωπήθηκαν, ουσιαστικά, δυο παρατάξεις. Από τη μια μεριά, ήταν η παράταξη του ΕΑΜικού κινήματος που εξέφραζε και την πλειοψηφία του ελληνικού λαού κι, από την άλλη, ολόκληρος ο αστικός πολιτικός κόσμος, που στην ουσία δεν εξέφραζε τίποτα, αφού αποτελούνταν από κόμματα - σφραγίδες και ξοφλημένους πολιτικούς που είχαν εγκαταλείψει την Ελλάδα με την είσοδο των δυνάμεων του άξονα ή που είχαν μείνει στη χώρα, χωρίς όμως ποτέ να ανταποκριθούν στον πόθο του ελληνικού λαού και να συμμετάσχουν στο κίνημα της εθνικής αντίστασης. Οι μόνοι, ίσως, από τους εκπροσώπους της αντιΕΑΜικής παράταξης, που είχαν κάποιο μικρό λαϊκό έρεισμα, ήταν οι αντιπρόσωποι του ΕΔΕΣ και της ΕΚΚΑ.\nΜε δυο λόγια, αν θέλουμε να δούμε με όρους εξουσίας το Συνέδριο του Λιβάνου, από τη μια μεριά ήταν η ΠΕΕΑ, η κυβέρνηση, δηλαδή, των βουνών που είχε στα χέρια της πραγματική εξουσία κι, από την άλλη, ήταν η κυβέρνηση του Καΐρου υπό τον Γ. Παπανδρέου που δεν είχε καμία δύναμη εκτός απ' αυτήν που της εξασφάλιζαν οι Εγγλέζοι.\nΑναλυτικότερα, στο Συνέδριο του Λιβάνου πήραν μέρος:\nΕνωση Αριστερών (Αγροτικών σοσιαλιστών: Ι. Σοφιανόπουλος).\nΕΔΕΣ - ΕΟΕΑ: Κ. Πυρομάγλου (υπαρχηγός ΕΔΕΣ), Στ. Μεταξάς (αντισυνταγματάρχης), Α. Μεταξάς (λοχαγός).\nΚΚΕ: Πέτρος Ρούσος, μέλος του ΠΓ της ΚΕ.\nΜε τη διοργάνωση του Συνεδρίου, οι Εγγλέζοι - που ήταν και οι πραγματικοί διοργανωτές - επιχειρούσαν να προλάβουν τις εξελίξεις στην Ελλάδα, να φρενάρουν, δηλαδή, τη διαγραφόμενη πορεία προς μια μεταπολεμική Ελληνική Λαϊκή Δημοκρατία, που καθημερινά έπαιρνε σάρκα και οστά με την αναμφισβήτητη και συνεχώς ογκούμενη λαϊκή συσπείρωση γύρω από το ΕΑΜ - ΕΛΑΣ, με την ίδρυση της Πολιτικής Επιτροπής Εθνικής Απελευθέρωσης, τη διενέργεια εκλογών και τη συγκρότηση του Εθνικού Συμβουλίου.\nΑπό την άλλη, το ΕΑΜικό κίνημα πήρε μέρος στο συνέδριο, ευελπιστώντας στην επίτευξη μιας ευρυτάτης εθνικής ενότητας, την οποία θεωρούσε αναγκαία, ειδικά σ' εκείνη την περίοδο που πλησίαζε η απελευθέρωση και χρειαζόταν η πιο πλατιά συγκέντρωση δυνάμεων για το οριστικό διώξιμο του κατακτητή από την ελληνική γη. Αυτή η θέση αποδείχτηκε πολιτικά λαθεμένη, δεδομένου ότι υπέτασσε το ταξικό συμφέρον στο λεγόμενο εθνικό. Επρόκειτο για ένα ουσιαστικό λάθος που οδήγησε σε οδυνηρά αποτελέσματα. Τα όσα διαδραματίστηκαν στο Συνέδριο του Λιβάνου δεν αφήνουν την παραμικρή αμφιβολία για του λόγου το αληθές.\nΟι εργασίες του Συνεδρίου και το περιβόητο συμβόλαιο\nΟι εργασίες του συνεδρίου άνοιξαν με ομιλία του Γ. Παπανδρέου, που, στην ουσία, ήταν ένας οχετός από ύβρεις και συκοφαντίες εναντίον της ΕΑΜικής Εθνικής Αντίστασης. Για όλα έφταιγε το ΕΑΜ και ο ΕΛΑΣ, που αναγορεύονταν σε κύριο εχθρό της Ελλάδας και που, στην καλύτερη των περιπτώσεων, εξισώνονταν με τους Γερμανούς κατακτητές, αν δεν ήταν χειρότεροί τους. «Κόλασις είναι σήμερον η κατάστασις της Πατρίδος μας», έλεγε στον εναρκτήριο λόγο του ο Γ. Παπανδρέου και πρόσθετε: «Σφάζουν οι Γερμανοί. Σφάζουν τα Τάγματα Ασφαλείας. Σφάζουν και οι Αντάρται. Σφάζουν και καίουν... Η ευθύνη του ΕΑΜ είναι ότι δεν απέβλεψε μόνον εις τον απελευθερωτικόν αγώνα, αλλά ηθέλησε να προετοιμάση τη μεταπολεμικήν δυναμικήν του επικράτησιν». Για τον Παπανδρέου, το ΕΑΜ ήταν υπεύθυνο ακόμη και για τη δημιουργία των Ταγμάτων Ασφαλείας. «Με την τρομοκρατικήν αυτήν δράσιν του ΕΑΜ - ΕΛΑΣ, είπε χαρακτηριστικά, εδημιουργήθη δυστυχώς, το ψυχολογικόν κλίμα, το οποίον επέτρεψεν εις τους Γερμανούς να επιτύχουν εις το τρίτον έτος της δουλείας ό,τι δεν είχαν κατορθώσει κατά τα δύο πρώτα έτη - την κατασκευήν των Ταγμάτων Ασφαλείας...».\nΗ λύση που επρότεινε ο Παπανδρέου για να εκλείψουν όσα περιέγραφε και για να επιτευχθεί η περιβόητη εθνική ενότητα ήταν να διαλυθεί ο ΕΛΑΣ. «Αυτός είναι ο φαύλος κύκλος - είπε - από τον οποίον οφείλομεν το ταχύτερον να εξέλθωμεν, και προς τούτο εις μόνον υπάρχει τρόπος: Η κατάργησις του ταξικού και η δημιουργία Εθνικού Στρατού» (Αναλυτικά η ομιλία του Παπανδρέου στο: Γ. Παπανδρέου: «Η Απελευθέρωσις της Ελλάδος», εκδόσεις «ΑΛΦΑ» Ι. ΣΚΑΖΙΚΗ, Αθήνα 1945, σελ. 51- 58).\nΟ τραχύς και προκλητικός τρόπος με τον οποίο μίλησε ο Γ. Παπανδρέου για το ΕΑΜ και η θρασύτατη απαίτησή του να διαλυθεί ο ΕΛΑΣ ήταν μέρος της τακτικής, που είχε αποφασιστεί, από κοινού με τους Εγγλέζους, να ακολουθήσει η αντιΕΑΜική πλευρά στο Συνέδριο, με στόχο να βρεθεί η ΕΑΜική αντιπροσωπεία σε θέση άμυνας και να προβεί σε παραχωρήσεις, πράγμα που τελικά έγινε. Ετσι, όταν πια οι αντιπρόσωποι των βουνών ξεπέρασαν κάθε όριο διαλλακτικότητας και υποχωρήσεων, η άλλη πλευρά απέσυρε προσωρινά το αίτημά της για διάλυση του ΕΛΑΣ. Στην πραγματικότητα, βέβαια, δεν απέσυρε τίποτα, αφού δεν ήταν σε θέση να επιβάλει τίποτα. Πολύ περισσότερο, δεν ήταν σε θέση να επιβάλει τη διάλυση ενός στρατού σαν τον ΕΛΑΣ. Ετσι, φτάσαμε στο περιβόητο Συμβόλαιο ή Σύμφωνο του Λιβάνου.\nΤο «συμβόλαιο» αυτό στο πρώτο κεφάλαιο καταδίκαζε το κίνημα της Μ. Ανατολής ως «έγκλημα κατά της πατρίδος» και στο δεύτερο κεφάλαιο προέβλεπε τη δημιουργία μελλοντικά «εθνικού στρατού, ο οποίος θα είναι απηλλαγμένος πάσης επιρροής κομμάτων, θα ανήκει μόνο εις την πατρίδα και θα υπακούσει εις τας διαταγάς της κυβερνήσεως». Στο τρίτο κεφάλαιο, γινόταν λόγος για «κατάργηση της τρομοκρατίας εις την ελληνικήν ύπαιθρον», αλλά και στις πόλεις, γεγονός που σήμαινε ευθεία βολή κατά του ΕΑΜ. Καταγραφόταν βεβαίως η διαφωνία της αντιπροσωπείας των βουνών με τον όρο «τρομοκρατία», αλλά αυτό σε τίποτα δεν άλλαζε την ουσία. Επίσης αφηνόταν αόριστο το πότε και αν κλιμάκιο της κυβέρνησης θα ανέβαινε στα βουνά.\nΣτο πέμπτο κεφάλαιο προβλεπόταν «Η εξασφάλισις, κατά την προσεχή από κοινού μετά των συμμαχικών δυνάμεων απελευθέρωσιν της Πατρίδος, της τάξεως και της ελευθερίας του ελληνικού λαού...». Αυτό σήμαινε ευθεία αναγνώριση στους Αγγλους του δικαιώματος να επεμβαίνουν σε κάθε εσωτερική ελληνική υπόθεση, αφού θα εξασφαλιζόταν, όχι μόνο η απελευθέρωση, αλλά και η τάξη της χώρας από κοινού με τους συμμάχους, δηλ. την Αγγλία!!!\nΤο πολιτειακό αντιμετωπιζόταν εντελώς αόριστα, χωρίς να προβλέπεται καμιά δέσμευση. Αόριστα έμπαινε επίσης και το ζήτημα της διάρκειας της κυβέρνησης. Ακόμη, δεν προβλεπόταν καμιά καταγγελία για τα τάγματα ασφαλείας, την κυβέρνηση Ράλλη και τους συνεργάτες των Γερμανών. Γινόταν γενικά λόγος για προδότες της πατρίδας.\nΤέλος, στο τελευταίο - όγδοο - κεφάλαιο γινόταν λόγος για «τη δημιουργία μιας νέας ελευθέρας και μεγάλης Ελλάδας», πράγμα που παρέπεμπε σε εθνικιστικού χαρακτήρα διεκδικήσεις.\nΣτο Λίβανο, ακόμη, συμφωνήθηκε και ο συσχετισμός δυνάμεων στην κυβέρνηση εθνικής ενότητας, τα υπουργεία, δηλαδή, που θα έπαιρνε κάθε δύναμη. Για την ΠΕΕΑ, το ΚΚΕ και το ΕΑΜ, συμφωνήθηκε να δοθούν 5 υπουργεία, σε σύνολο 14 ή 15.\nΤο ΕΑΜ και το σήμερα(7/10/2012)\nΗ ταξική πάλη και οι επιζήμιοι συμβιβασμοί(19/2/2012)\nΟ ηρωικός Δεκέμβρης του 1944(5/12/2010)\nΜια ιδιαίτερα διδακτική προϊστορία(21/11/1996)


Το "Gotham Knights" θα έχει τη μεγαλύτερη εκδοχή του Gotham που έχει υπάρξει ποτέ σε βιντεοπαιχνίδι\nΜπορείτε να περιμένετε ένα πυκνό, στρωτό και γεμάτο με έγκλημα Gotham.\nPosted 22/06/2022 3:35 μμ.\nΤο επερχόμενο παιχνίδι με υπερήρωες της DC της WB Montreal, "Gotham Knights", θα έχει την μεγαλύτερη εκδοχή τoυ θρυλικού Gotham που έχει υπάρξει ποτέ σε βιντεοπαιχνίδι.\nΣε μία συνέντευξη με το Game Informer, ο επικεφαλής του παιχνιδιού, Geoff Ellenor, ρωτήθηκε για το πώς η εκδοχή της πόλης του Gotham στο Gotham Knights συγκρίνεται με το open-world Gotham του "Batman: Arkham Knight".\n"Είναι αρκετά μεγάλο," λέει ο Ellenor. "Δεν έχω βάλει τον έναν χάρτη πάνω στον άλλον, αλλά το Gotham μας είναι ένα μεγάλο μέρος."\nΗ εκτελεστική παραγωγός Fleur Marty προσέθεσε, "Σίγουρα είναι η μεγαλύτερη εκδοχή του Gotham που έχουμε δει μέχρι στιγμής σε βιντεοπαιχνίδι. Το σημαντικότερο πράγμα για εμάς είναι η πυκνότητα και το καθετότητα. Έχει πολλά επίπεδα. Το Batcycle είναι ένα είδος μεταφοράς για μεγάλες αποστάσεις."\nΟ χάρτης του Arkham Knight ήταν περίπου 5 τετραγωνικά χιλιόμετρα και περιέχει τρία νησιά και πολλαπλά διαμερίσματα. Το τεράστιο μέγεθος του Gotham βοηθήθηκε πιθανόν και από τη συμπερίληψη του Batmobile, που σας επιτρέπει να διανύσετε μεγάλες αποστάσεις με μεγάλη ταχύτητα και στυλ. Το Gotham Knights μπορεί να μην έχει Batmobile, αλλά έχει το Batcycle και άλλα μέσα μεταφοράς, όπως το σύστημα fast-travel, Fast Bat, ή αντικείμενα όπως το ανεμόπτερο του Nightwing.\nΗ WB αλλάζει τη βιογραφία της Batgirl στο "Gotham Knights" μετά από κριτική


Solo: A Star Wars Story - Μια ιστορία από τον υπόκοσμο του σύμπαντος - Cinefreaks.gr Cinefreaks.gr\nΣενάριο: Jon Kasdan, Lawrence Kasdan\nΗθοποιοί: Alden Ehrenreich, Donald Glover, Emilia Clarke, Paul Bettany, Warwick Davis, Woody Harrelson\nΣε έναν μακρινό γαλαξία πριν πολλά πολλά χρόνια, ο Χαν Σόλο -ο εμβληματικός χαρακτήρας του Star Wars franchise που «ζωντάνεψε» από τον Χάρισον Φορντ- ήταν ένας νεαρός απατεώνας και κλέφτης που κινούταν στους κύκλους του υποκόσμου. Ο Σόλο γίνεται μέλος μιας συμμορίας που κλέβει εμπορεύματα για ένα εγκληματικό συνδικάτο. Η συμμορία του πρέπει να κάνει μια δύσκολη και παράτολμη ληστεία και αν δεν τα καταφέρει, ο γκάγκστερ εργοδότης τους θα τους σκοτώσει όλους καθώς ήδη του χρωστάνε. Η επιτυχία της αποστολής είναι μονόδρομος αλλά σε αυτή την προσπάθεια, οι πρωταγωνιστές θα έχουν και τον ανταγωνισμό μιας άλλης, ανεξάρτητης συμμορίας ληστών.\nΔιαβάζει κανείς τη σύνοψη της ταινίας και αναρωτιέται αν όντως πρόκειται για ταινία που εντάσσεται στο σύμπαν του Star Wars ή για μια gangster/heist movie που επιχειρεί να πατήσει στο μοτίβο του γοητευτικού κακοποιού. Η απάντηση είναι πως το «Solo: A Star Wars Story» είναι και τα δυο ταυτόχρονα. Άλλωστε είναι πασίγνωστο πως στο σύμπαν του Star Wars ο υπόκοσμος είναι κάτι υπαρκτό. Αυτή η ταινία απλά επιλέγει να επικεντρωθεί σε αυτόν και να διηγηθεί μια ιστορία του.\nΚαι ίσως, στην προσπάθεια να εξελιχθεί το σύμπαν του Stars Wars είναι η εξερεύνηση αυτών των γωνιών του που ποτέ δεν εξερευνήθηκαν. Το «Solo: A Star Wars Story» συμπεριφέρεται ως η τέλεια spin off ταινία (όπως άλλωστε είχε κάνει και το Rogue One): επεκτείνει το σύμπαν αλλά όχι την κεντρική ιδέα, δεν μεγαλοπιάνεται γιατί κατανοεί πως είναι κάτι υποστηρικτικό στη μυθολογία αλλά ταυτόχρονα προσφέρει αριστοτεχνικά fan service που κρατάνε ζωντανή την φλόγα για αυτό το σύμπαν.\nΊσως, εδώ που τα λέμε, το σύμπαν του Star Wars να έχει πολύ μεγαλύτερη ανάγκη νέες οπτικές και εξερεύνηση καινούριων εποχών από την αναπαραγωγή του κλασικού μοτίβου της σειράς. Ίσως το σκηνικό με την Δύναμη, τη Σκοτεινή Πλευρά, τους Jedi και τα φωτόσπαθα να είναι κάτι που έχει πολυφορεθεί. Και ίσως είναι αυτός ο κορεσμός που κάνει τους οπαδούς να διχάζονται. Αντίθετα, ταινίες όπως το «Solo: A Star Wars Story» μοιάζουν να δίνουν ένα βαθύ φιλί ανανέωσης σε αυτό τον γαλαξία που πλέον απαριθμεί πάνω από 40 χρόνια ζωής. Και είναι μάλλον η ανανέωση ταινιών όπως το Solo που θα τον κρατήσει ζωντανό, όχι τα παλιά πολυφορεμένα κόλπα.


Stop από Καραμανλή στο παιχνίδι Καμμένου - Newpost.gr\nStop από Καραμανλή στο παιχνίδι Καμμένου\nΜέσω του συνονόματου βουλευτή Σερρών Κώστα Αχ. Καραμανλή, το «καραμανλικό» στρατόπεδο έσπευσε να βάλει stop στο διογκούμενο παίγνιο της συγκυβέρνησης ΣΥΡΙΖΑ – ΑΝΕΛ\nΔημοσίευση 9 Μαρτίου 2017, 07:08 / Ανανεώθηκε 9 Μαρτίου 2017, 09:58\nΜέσω του συνονόματου βουλευτή Σερρών Κώστα Αχ. Καραμανλή, το «καραμανλικό» στρατόπεδο έσπευσε να βάλει stop στο διογκούμενο παίγνιο της συγκυβέρνησης ΣΥΡΙΖΑ – ΑΝΕΛ και, ειδικά, του κ. Πάνου Καμμένου ότι αποτελεί το γνήσιο εκφραστή του καραμανλισμού.\nΗ Παναγή Κυριακού, όπου και το γραφείο του πρώην Πρωθυπουργού, ουδέποτε είδε με καλό μάτι τις κινήσεις των δύο κυβερνητικών εταίρων ενώ η κατάσταση έγινε περίπλοκη όταν ο κ. Ευ. Μεϊμαράκης τοποθετήθηκε δημοσίως σχετικά με τη στάση του κόμματος, λίγη μόνον ώρα αφού, από το βήμα της Βουλής, ο Π. Καμμένος του είχε πλέξει το εγκώμιο. Παρά το γεγονός ότι ο κ. Μεϊμαράκης ουδεμία διάθεση ανταπόδοσης προς τον κ. Καμμένο είχε, η σύμπτωση έριξε νερό στο μύλο της αμφισβήτησης της θεσμικής στήριξης των καραμανλικών προς την ηγεσία της Νέας Δημοκρατίας.\nΈτσι, η χθεσινή συνέντευξη του κ. Κ. Αχ. Καραμανλή (90,2) κατά τη διάρκεια της οποίας σημείωσε πως «βλέπω τώρα τελευταία διάφορους εκτός ΝΔ να παριστάνουν τους αυτόκλητους υπερασπιστές του Καραμανλισμού και οι περισσότεροι το κάνουν απλά για να αλιεύσουν ψήφους…» για να καταλήξει «ο κ. Καμμένος λυπάμαι που το λεω είναι "Καραμανλικός ευκαιρίας", είναι Καραμανλικός a la cart» ερμηνεύεται ως η απάντηση του καραμανλικού στρατοπέδου σε αυτό το επικοινωνιακό και πολιτικό παίγνιο. Αξίζει να σημειωθεί ότι και κατά το παρελθόν, όταν χρειάστηκε, η πλευρά του πρώην Πρωθυπουργού έστειλε σαφή μηνύματα. Είναι ενδεικτικό ότι έχει ξαναυπάρξει δήλωση δυσφορίας για τα λεγόμενα Καμμένου ενώ τον περασμένο Οκτώβριο, όταν η κυβέρνηση πρότεινε το Β. Πολύδωρα για την ηγεσία του ΕΣΡ, η Παναγή Κυριακού διεμήνυε ότι ο πρώην Πρωθυπουργός έχει να συναντηθεί χρόνια με τον πρώην βουλευτή και υπουργό της Ν.Δ.\nΤο χθεσινό μήνυμα, που αν απαιτηθεί θα επαναληφθεί και με πιο ηχηρό τρόπο, κρίθηκε αναγκαίο να σταλεί. Τόσο γιατί ο πρώην Πρωθυπουργός ουδεμία διάθεση υπονόμευσης της νυν γαλάζιας ηγεσίας έχει όσο και γιατί είναι σαφές πως σε μία συγκυρία που αποκαλύπτονται ενδιαφέροντα στοιχεία για την πραγματική ιστορία της περιόδου 2004-2009 τα καραμανλικό στρατόπεδο δεν θα επέτρεπε σε άλλους να τη γράψουν κατά τον τρόπο που τους εξυπηρετεί.\nΚΩΣΤΑΣ ΚΑΡΑΜΑΝΛΗΣ ΠΑΝΟΣ ΚΑΜΜΕΝΟΣ


Eve Kay Ολόσωμο Σόρτς Με Βολάν - Ολόσωμες Φόρμες - Ενδύματα | Εve Kay\nEVE KAY ΟΛΟΣΩΜΟ ΣΟΡΤΣ ΜΕ ΒΟΛΑΝ\nΤο καλοκαίρι έφθασε και για αυτό το λόγο η γκαρνταρόμπα μας χρειάζεται ανάλαφρα κομμάτια για να συνδυάσουμε στύλ κι άνεση ταυτόχρονα. Το μοντέρνο αυτό ολόσωμο σορτς με την υπογραφή της σχεδιάστριας Eve Kay είναι ό,τι ακριβώς χρειάζεστε. Ανάλαφρο, με τιράντες και βολάν στο στήθος. Κλείνει με κουμπιά μπροστά και περιλαμβάνει ζώνη στη μέση. Μην το χάσετε!\nMονόχρωμο, ανάλαφρο ύφασμα\nΒολάν διακοσμητικό στο στήθος\nΜικρή ελαστικότητα, κανονική εφαρμογή\nΤΟ ΜΟΝΤΕΛΟ ΦΟΡΑΕΙ: ΥΨΟΣ: 1,77 ΠΕΡ.ΣΤΗΘΟΥΣ: 92 ΜΕΣΗ: 61 ΠΕΡΙΦΕΡΕΙΑ: 90 Νο: Νο1


ΔΗΜΗΤΡΙΟΣ ΜΟΥΖΑΚΗΣ: ΣΤΟ ΧΕΡΙ ΤΗΣ ΦΩΝΗΣ\nΑναρτήθηκε από Churchwarden στις 04:45\nΠιάσε το χέρι της φωνής\nκαι κόψ' το πόδι της Οργής\nμια και ξαναφυτρώνει!...\n8 Νοεμβρίου 2008 - 11:06 π.μ.\nΔε θέλω να κουτσάνω την οργή. Να τη στρέψω θέλω.\nΠάντα, κρυφά ευχόμουν-από τότε που πρωτοδιάβασα αυτό το ποίημά σου-\nνα μου δοθεί η ευκαιρία να μιλήσω για κάποιες σκέψεις μου επ’αυτού.\nΤο ποίημα αυτό είναι παράξενο και περίπλοκο. Θα εξηγήσω πώς βλέπω την επιρρέπειά του σε μια αντίθεση. Μου προκάλεσε πολλά ερωτηματικά –διαζευκτικά.\nΔεν είναι μόνο ο Ενεστώτας που είναι παρών ως τον τρίτο από το τέλος στίχο και «σπάει»-με την έννοια τη φθοράς ή της αποφόρτισης άραγε?- σε Αόριστο στους δύο τελευταίους.\nΔεν είναι ο κατάδηλος ερωτισμός του. Δεν είναι ακόμα που στον πέμπτο στίχο αναρωτιέται κανείς αν το ανοιξιάτικα είναι επίρρημα ή κατηγορηματικός προσδιορισμός στα δάκτυλα…\nΕίναι κάτι άλλο, αλλιώτικο, από τα σημεία που -τεχνικά -επιλέγω να με ακολουθήσουν ως τη βαθύτερη ανάγνωσή του.\nΚατόπιν, την αρμονία του που περνάει μέσα μου ως η πιο απαλή «σύρραξη» , μια ακόρεστη αλληλουχία στιγμών που υποβάλλεται από την αντίθεση ίμερου και ήρεμου, και των αναγραμματισμών τους…εν είδει «εκδίκησης»…-εννοώ, πώς μπορεί να επιτίθεται η ηρεμία στον πόθο και το αντίστροφο-\nΕίναι που κινείται στο μεταίχμιο του ύμνου για κάτι καινούριο που ήρθε και του θρήνου για κάτι που χάθηκε…\nΑν το ποίημα δεν γράφτηκε για να αισθητοποιήσει αυτό το μεταίχμιο…\nΤότε, πόσο σίγουρα γράφτηκε για να σκιαγραφήσει την καθολική σύνθεση φύσης-ζωής-έρωτα?- που παίρνει ασφαλείς αποστάσεις από τη φιλοσοφία και είναι καθαρή ποίηση, με τη λάμψη της γλώσσας σου να μας παραδίδει σε μια άμεση συγκίνηση.\nΡυθμός, μουσικότητα, φυσική πείρα και η ενδόμυχη κρίση αστραπιαία,χωρίς την επέμβαση του λογικού, αναλύουν τη συναισθηματική δύναμη, αυτόκλητα… Ορισμένα στοιχεία-ώμοι,ευεραστία,στήθη, σώμα, δάκτυλα, νύχια, μήτρα ,λαιμός χείλη-, φανερώνουν ότι πρόκειται για καθαρά ερωτικό-λυρικό ποίημα. Όλα φυσικά κι αυθεντικά. Αλλά και γύρω η φύση, -ανάστροφη βαρκάδα, πάφλασμα,φυτεύεις, ανοιξιάτικα, ν’ανθίσουν, απάγγιο της άμμου…-, απλωμένη ανάλογα με τη γαλήνη έρωτα.\nΥπάρχει μια διαρκής κίνηση, ακόμα και ως το τέλος, «στο διάβα σου που πάτησες».\nΘα μπορούσε άραγε αυτό το που να ήταν ένα ακόμη ερωτηματικό: στο διάβα σου πού πάτησες κι έσβησες τ’όνομά μου?\nΜε μια αθόρυβη πίκρα κλείνει το ποίημα ή μήπως είναι το ζητούμενο αυτό?\nΑπό ποιητικής απόψεως διαφαίνονται στιγμές ευφρόσυνες, ανέπαφες από την αρνητική πραγματικότητα της ζωής. Σε κάποιον επικοινωνείται-μέσω της χρήσης δευτέρου προσώπου- η ποιητική ερωτική ευδαιμονία. Ή μια νέα πληγή που άφησε το σβησμένο όνομα? Μια απογοήτευση?\nΑνάμεικτος συναισθηματισμός, ευκαιρία για βύθιση στον εσωτερικό κόσμο-οι ακροτελεύτιοι στίχοι-, η οποία αποσιωπάται δίχως τη διακριτική στίξη.\nΑπό κει και πέρα αρχίζει η προέκταση. Το μετά. Το «επέκεινα», σκοπίμως ασαφές.\nΜπορείς ν’αφεθείς στην παραφορά που υπαινίσσεται. Στο λίκνισμα. Στο κομμάτιασμα του χρόνου. Στην άμμο…\nΕπιπλέον, η φωνή σου, η απαγγελία που συνδράμει στο ασαφές-γοητευτικό μεταίχμιο…\nΣ’ευχαριστώ πολύ που μου έδωσες αυτή την ευκαιρία για να συναισθανθώ εκ νέου,\nΠώς μπορεί η ποίηση μέσα από τη ρευστή παράσταση των λέξεων να γίνει ζωή και η ζωή ποίηση, και να φωσφορίζει το ανεπαίσθητο ρίγος σ’ένα σκοτεινά λαμπερό κόσμο που το σώμα και η ψυχή, η ψυχή και το σώμα μπορεί να μετουσιωθούν σε σπουδαία ωδή!\n9 Νοεμβρίου 2008 - 9:37 π.μ.\nΑποσβολωμένος διάβαζα τις σκέψεις σου για το ποίημα-προς μεγάλη μου έκπληξη και χαρά, το ταξίδεψες πολύ.\nΈχεις απόλυτο δίκαιο για την ψυχή και το σώμα. Η ωδή μου είναι όσο περισσότερο μιλώ για το σώμα, τόσο περισσότερο να αναφέρομαι στην ψυχή-"μεταφυσική του σώματος", λοιπόν.\nΤο ποίημα είναι ποίημα των πρώτων σκιρτημάτων-το έγραψα είκοσι ετών και του έχω αδυναμία.\n9 Νοεμβρίου 2008 - 2:07 μ.μ.


Συμβατότητες Είναι συμβατοί με τους Υδροχόους, τους Διδύμους και τους Ζυγούς. Μοιράζονται την περιέργεια, την επιθυμία να μελετήσουν, να διαβάσουν, να μιλήσουν. Τους αρ... , 2020-10-11\nμε τους Υδροχόους, τους Διδύμους και τους Ζυγούς. Μοιράζονται την περιέργεια, την επιθυμία να μελετήσουν, να διαβάσουν, να μιλήσουν. Τους αρέσει το νέο, το διαφορετικό και το εξωτικό.\nΠροσαρμόζονται στις αλλαγές, είναι δυναμικά, ενεργά και νευρικά.\nΈχουν την τάση να κάνουν πολλές δραστηριότητες ταυτόχρονα και δεν τελειώνουν πάντα αυτό που ξεκινούν.\nΩς ζώδιο του Αέρα, είναι επίσης συμβατά με τα ζώδια της Φωτιάς.\nΥδροχόος: Συμβατότητα ως ζευγάρι\nΣε γενικές γραμμές, ο Υδροχόος, ο φιλόσοφος, έχει ανάγκη από μια διανοητική ανταλλαγή απόψεων με το σύντροφό του. Ο Υδροχόος χρειάζεται αμοιβαίο προβληματισμό για την υπέροχη πολυπλοκότητα της ζωής και του κόσμου στον οποίο βρισκόμαστε. Για τον Υδροχόο, αυτό είναι μέρος της γοητείας του να έχεις ένα σημαντικό άτομο: να εξερευνήσετε μαζί σημαντικά ερωτήματα.\nστοργή και τα χάδια δεν είναι αρκετά για τον Υδροχόο. Πρέπει να ανακαλύπτει ο ένας τον άλλον, και πρέπει να είναι ενδιαφέρον. Όταν δεν υπάρχουν πια ερωτήσεις για να βρεθούν απαντήσεις, η αγάπη του Υδροχόου τείνει να διαλύεται.\nΥδροχόος: πώς σχετίζεται με τα άλλα ζώδια\nΥδροχόος, ο φιλόσοφος του ζωδιακού κύκλου, ανήκει στο στοιχείο του αέρα, που είναι το στοιχείο της σκέψης και της θεωρίας. Το ίδιο και οι Δίδυμοι και οι Ζυγοί, αλλά αυτό δεν σημαίνει απαραίτητα ότι ο Υδροχόος είναι ιδιαίτερα συμβατός μαζί τους, πρέπει να συμφωνήσουν σε κοινούς στόχους.\nΟύτε ο Υδροχόος είναι πάντα ασύμβατος με τα γήινα ζώδια του Ταύρου, της Παρθένου και του Αιγόκερω, αν και είναι αρκετά διαφορετικά. Στην πραγματικότητα, οι διαφορές είναι σημαντικές σε μια σχέση.\nΟ Υδροχόος είναι σταθερός, πράγμα που σημαίνει ότι είναι αργός στις αλλαγές, κάπως συντηρητικός. Στην περίπτωση του Υδροχόου: πρωτότυπο, αλλά ακόμα παραδοσιακό. Αυτό δεν πάει καλά με άλλα σταθερά ζώδια σε μια σχέση. Είναι ο Ταύρος, ο Λέων και ο Σκορπιός. Κανένας από αυτούς δεν είναι συμβατός με τον Υδροχόο, καθώς θα επιμείνουν στους δικούς τους τρόπους, αρκετά απρόθυμοι να συμβιβαστούν. Και οι δύο θέλουν να συμμορφωθεί ο άλλος.\nΥδροχόος είναι πιο συμβατός με τα μεταβλητά ζώδια. Είναι οι Δίδυμοι, οι Παρθένοι, οι Τοξότες και οι Ιχθείς. Είναι πολύ πιο ικανοί να προσαρμοστούν. Ίσως πάρα πολλά για τον Υδροχόο για να ικανοποιήσει τελικά. Τους αρέσουν τόσο πολύ οι αλλαγές, που δεν σταματούν ποτέ να τις κάνουν. Κάποιες φορές είναι στα μέτρα του Υδροχόου, κάποιες φορές όχι.\nΜε τα ζώδια καρδινάλιους, που απαιτούν να ηγούνται, τα πράγματα μπορεί να γίνουν περίπλοκα με τον Υδροχόο, αν οι δύο τους δεν συμφωνούν στα περισσότερα πράγματα από την αρχή. Διαφορετικά, αργά ή γρήγορα οι δύο θα διαπιστώσουν ότι είναι ασύμβατοι. Τα καρδιακά ζώδια είναι ο Κριός, ο Καρκίνος, ο Ζυγός και ο Αιγόκερως.\nΌμως τίποτα δεν είναι δεδομένο. Μια σχέση είναι πολύπλοκη. Δεν υπάρχει καμία εγγύηση για το τι θα λειτουργήσει και τι όχι. Όλα τα χαρακτηριστικά της προσωπικότητας κάθε ζωδίου πρέπει να λαμβάνονται υπόψη κατά την εξέταση της αστρολογικής συμβατότητάς σας.\nΥδροχόος Ωροσκόπιο Συμβατότητες


Μίλτος Κολοβός, πρώτος των πρώτων στο ΕΜΠ - EPIRUS Online\nΟ Μίλτος Κολοβός, μαθητής του 4ου ΓΕΛ Ιωαννίνων έχει από νωρίς δείξει τις δυνατότητές του. Είναι ένα νέο παιδί που σε κερδίζει από την πρώτη στιγμή με την ευγένεια και την σταθερότητά του.\nΈχει βραβευτεί από την Ένωση Χημικών, ενώ έχει αριστεία από πολλούς διαγωνισμούς.\nΣυμμετείχε στις Πανελλαδικές εξετάσεις, όπου έγραψε 20 Μαθηματικά, 20 Φυσική, 19,4 Χημεία και 16.8 Έκθεση.\nΠρώτος των πρώτων και επιλογή του το Εθνικό Μετσόβιο Πολυτεχνείο και η σχολή Ηλεκτρολόγων Μηχανικών.\nΟ Μίλτος Κολοβός μίλησε για την προσπάθεια που χρειάστηκε να καταβάλει, ενώ παράλληλα συνεχάρη όλα τα παιδιά ανεξαρτήτου αποτελέσματος στις Πανελλαδικές εξετάσεις που φέτος εκτός όλων των αλλαγών που υπήρξαν «σημαδεύτηκαν» και από την πανδημία του κορωνοϊού που κράτησε τους μαθητές στο σπίτι μακριά από τα σχολικά έδρανα βγάζοντας πολλούς εκτός προγραμματισμού.\nΟ Μίλτος Κολοβός μίλησε για αυτή τη δύσκολη χρονιά αλλά και την στήριξη που είχε από την οικογένειά του ήταν στο πλευρό του όλα αυτά τα χρόνια και τον στηρίζει.\nΟι Πανελλήνιες τελείωσαν και τώρα θέτει τους επόμενους στόχους του.\nΟ Μίλτος θα συμμετάσχει σε προκριματικό διαγωνισμό για να έχει την ευκαιρία να προκριθεί στη Διεθνή Μαθηματική Ολυμπιάδα 2020. Η επιλογή των μαθητών γίνεται μέσω του Προκριματικού διαγωνισμού και των βαθμών του ΑΡΧΙΜΗΔΗ.\nΟ ίδιος μιλάει με την ίδια ηρεμία λέγοντας ότι με την προσπάθεια μπορείς να κερδίσεις το αποτέλεσμα: «Θέλω να φέρω ένα καλό αποτέλεσμα για τη χώρα μου αλλά σημασία έχει η συμμετοχή και η προσπάθεια. Όταν προσπαθήσεις τότε έρχεται και το αποτέλεσμα», λέει χαρακτηριστικά.\nΕπόμενο άρθροΤα Πάθη της Γενιάς του ξακουστού Οιδίποδα


Σαρώνει ο κορονοϊός στις ΗΠΑ! 12 οι νεκροί, αυξάνονται τα κρούσματα – 12vima\n6 Μαρτίου 2020 08:05\nΕξαπλώνεται ο κορονοϊός στις ΗΠΑ, όπου πλέον τα θύματα έχουν φτάσει τους 12, μετά την ανακοίνωση της κομητεία Κινγκ της Ουάσινγκτον πως ακόμη ένας ασθενής, ο 11ος στην περιοχή, έχασε τη μάχη για τη ζωή.\nΕκτός από την κομητεία Κινγκ στην Ουάσινγκτον, ο άλλος θάνατος από κορονοϊό στις ΗΠΑ έχει καταγραφεί στην Καλιφόρνια.\nΠολλά από τα κρούσματα που έχουν επιβεβαιωθεί στην Ουάσινγκτον συνδέονται με έναν οίκο ευγηρίας στο Κέρκλαντ, προάστιο του Σιάτλ, ανάμεσά τους τα έξι ήταν θανατηφόρα.\nΠαράλληλα, στην κομητεία Κινγκ επιβεβαιώθηκαν άλλα 20 νέα κρούσματα κορονοϊού. “Αυτή είναι μια κρίσιμη στιγμή για την αυξανόμενη εξάπλωση του Covid-19 στην κομητεία Κινγκ. Όλοι οι κάτοικοι της κομητείας θα πρέπει να ακολουθήσουν τις συστάσεις δημόσιας υγείας”, τόνισαν οι αξιωματούχοι υγείας της κομητείας.\nΜόνο στην κομητεία Κινγκ, τα κρούσματα είναι 51, ενώ σε όλη την πολιτεία της Ουάσιγνκτον έχουν προσβληθεί από τον κορονοϊό 70 άνθρωποι.\nΣτο μεταξύ, τα δυο πρώτα κρούσματα καταγράφηκαν και στην κομητεία Χάρις στο Τέξας. Πρόκειται για μια γυναίκα κι έναν άνδρα.\nΤρία νέα κρούσματα επιβεβαιώθηκαν και στο Μέριλαντ, ανακοίνωσε ο κυβερνήτης της πολιτείας, Λάρι Χόγκαν.Οι ασθενείς μολύνθηκαν καθώς ταξίδευαν στο εξωτερικό και η κατάσταση της υγείας τους είναι καλή μέχρι στιγμής. Ο κυβερνήτης απέφυγε να δώσει οποιαδήποτε άλλη λεπτομέρεια. newsit.gr\nΙδού ο… ανθρωπιστής Ερντογάν! Τούρκοι στρατιώτες χτυπούν βάναυσα μετανάστες στον Έβρο για να μην επιστρέψουν


JOOP! Homme Absolute – Η ακαταμαχητη γοητεια του νεου αρωματος | Men Style\nΕίναι δύσκολο να πιστέψει κανείς πως έχουν περάσει ήδη 30 χρόνια από το πρώτο λανσάρισμα του αυθεντικού JOOP! Homme. Μια ιδιαίτερα τολμηρή κίνηση στο χώρο των αρωμάτων για την εποχή εκείνη, καθώς ήταν το πρώτο ανδρικό άρωμα στην ιστορία με ροζ χρώμα.\nΩστόσο, το JOOP! πάντα φρόντιζε να ανατρέπει όσα θεωρούμε δεδομένα και να χαράζει καινούριους δρόμους. Ο άνδρας JOOP! είναι ασυμβίβαστος, ελεύθερος και δε φοβάται να σπάσει τους κανόνες. Μέχρι και σήμερα, αυτή η τόλμη αποτελεί αναπόσπαστο κομμάτι του DNA του brand.\nTo JOOP! Homme γνώρισε πρωτοφανή επιτυχία ενώ πολλές άλλες ακολούθησαν, κάθε μια τους αναπάντεχη και ανατρεπτική, αναδεικνύοντας την επαναστατική διάθεση, τον ρομαντισμό και τη φιλοδοξία σε κάθε άνδρα. Σήμερα, χιλιάδες προϊόντα από αυτό το εμβληματικό, πλέον, άρωμα πωλούνται καθημερινά σε όλο τον κόσμο!\nΤριάντα χρόνια μετά, το JOOP! αποκαλύπτει ένα νέο κεφάλαιο στη σειρά JOOP! Homme. Η σχεδίαση άλλαξε ριζικά, για να ικανοποιήσει τις σύγχρονες ανάγκες. Και το χρώμα αυτού, μαύρο.\n“Μαύρο;”, θα αναρωτηθεί κανείς. “Αυτό δεν είναι λίγο… συντηρητικό για τo JOOP!;” Οι εποχές έχουν αλλάξει. Χάρη στo JOOP!, οι άνδρες δε διστάζουν να αγοράσουν ροζ αρώματα πλέον. Δεν φοβούνται να αγκαλιάσουν τις ερωτικές τους ανάγκες και επιθυμίες. Δεν φοβούνται να γίνουν αυθόρμητοι, να αναζητήσουν τη συναισθηματική ικανοποίηση και την αμοιβαία εμπιστοσύνη. Να είναι ο αληθινός τους εαυτός. Περί αυτού πρόκειται και η επανάσταση του νέου JOOP! Homme Absolute. Με άλλα λόγια, “black is the new pink”.\nΌπως ο άνδρας του JOOP! Homme, έτσι και ο άνδρας του JOOP! Homme Absolute είναι γεννημένος για να γοητεύει. Aρκετά σίγουρος για τον εαυτό του, ώστε να διώξει κάθε φόβο από πάνω του. Ποτέ δεν παίρνει τον εαυτό του υπερβολικά στα σοβαρά και ξέρει ότι το χιούμορ και η χαλαρή διάθεση μας δείχνουν το δρόμο για την ευτυχία. Γνωρίζει όμως την αξία που έχει το να είσαι κοντά με κάποιον και να έχεις στενές προσωπικές σχέσεις. Πιστεύει στον εαυτό του και κυνηγάει ό,τι τον παθιάζει, βάζει στην άκρη το «εγώ» του και αφιερώνει το χρόνο του σε άτομα που αγαπάει\nΤο JOOP! Homme Absolute, αποτελεί μια οσφρητική απεικόνιση του άνδρα που είναι διατεθειμένος να παραβεί τους κανόνες. Σχεδιασμένο από τον αρωματοποιό Antoine Maisondieu (Givaudan), το JOOP! Homme Absolute, έχει κληρονομήσει μια αίσθηση που συναρπάζει, συνδυάζοντας νότες από ανθούς λουλουδιών, με μια τέλεια σε αρμονία αρσενική βάση.\nΤο άρωμα ξεκινά τη διαδρομή του με μια πικάντικη νότα μαύρου πιπεριού. Μια γεμάτη ενέργεια μυρωδιά που μαγνητίζει, ανοίγει τον δρόμο στο μεθυστικό άρωμα από Ylang-Ylang, συστατικό που συνήθως εμπεριέχεται σε γυναικεία αρώματα. Το τελείωμα του, ένα ισχυρό μείγμα από αρρενωπές νότες: έντονο vetiver, πλούσιοι σπόροι τόνκα και μια απαλή νότα από πολύτιμο θυμίαμα.\nΗ εξέλιξη του άνδρα που φοράει JOOP! Homme, απεικονίζεται ιδανικά και στο μπουκάλι του αρώματος. Το νέο εμβληματικό μπουκάλι ανασχηματίστηκε από την αρχή: οι καθαρές, αρχιτεκτονικές του γραμμές και το απλό του καπάκι αντικατοπτρίζουν τη σημερινή εποχή. Με μια προσεκτική ματιά, διαπιστώνει κανείς ότι το νέο σχήμα και το μαύρο χρώμα το καθιστούν σύμβολο κομψότητας και μοναδικότητας, θυμίζοντας ελαφρώς δοχείο μελανιού. Το λογότυπο είναι κίτρινο και φωτεινό. Χαρούμενο και ζωντανό, φέρνει στο νου τα πέταλα του Ylang-Ylang και μας υπενθυμίζει την τόλμη που χαρακτηρίζει το brand. Η γυαλιστερή θήκη καθρεφτίζει πιστά τη φιάλη, που σύντομα θα θεωρείται εμβληματική.\nΤο JOOP! Homme Absolute χρειαζόταν ένα πρόσωπο, το οποίο θα μπορούσε να συμβολίσει τις αξίες αυτής την νέας επανάστασης: μυστηριώδες, κομψό, με χιούμορ και αυθορμητισμό. Ο Francisco Lachowski δεν είναι απλά ένα από τα πιο εμφανίσιμα και σέξυ ανδρικά μοντέλα αλλά και ένας ισχυρός influencer στα social media, που ακολουθούν εκατομμύρια λάτρεις της μόδας σε όλο τον κόσμο.\nΑλλά ο Francisco αυτοπροσδιορίζεται επίσης, ως ένας άνδρας αφιερωμένος στη σύζυγό του, το πασίγνωστο μοντέλο Jessieann Gravel Lachowski. Το ζευγάρι αντιπροσωπεύει ακριβώς αυτό που πρεσβεύει το JOOP! Homme Absolute: ελευθερία, θάρρος αλλά και λίγο θράσος, αρμονικά συνδυασμένα με ένα βαθύ αίσθημα του «εμείς» και της αφοσίωσης.\nΟι κοινές τους εμφανίσεις τόσο στην οθόνη όσο και στην πραγματική ζωή, προσδίδει στην καμπάνια πραγματική αυθεντικότητα. Δίνει χρώμα σε κάθε τους κίνηση και κάθε βλέμμα που δίνουν ο ένας στον άλλον αλλά και στη σειρά από ταινίες μικρού μήκους που δημιουργήθηκε από τον αναγνωρισμένο σκηνοθέτη Yvan Fabing. Μέσα από τα τέσσερα αυτά διασκεδαστικά βίντεο, οι δυο τους συμμετέχουν σε εκλεπτυσμένα παιχνίδια αποπλάνησης, αναβιώνοντας τη σχέση τους και αναζωπυρώνοντας το αρχικό μυστήριο.\nΑνακαλύψτε ένα κόσμο όπου βασιλεύει το υπερβολικό πάθος. ENTER THE JOOP! FANTASY.\nΠροηγούμενο άρθρο Τον βάζουν στη λίστα για πωλητήριο; Η… στάση μέχρι στιγμής του ΑΠΟΕΛ\nΕπόμενο άρθρο 25η Μαρτίου 1821: Η Google τιμά την ελληνική επανάσταση\nΟι νόμοι στους οποίους πρέπει να υπακούν το μούσι και το μουστάκι σου


Εξόρυξη φυσικού αερίου AP\nΚυπριακό μέσο αποκάλυψε ότι οι τέσσερις χώρες είναι έτοιμες να υπογράψουν τις διακρατικές συμφωνίες για τον αγωγό East Med στις αρχές Ιανουαρίου στην Αθήνα. Και όλα αυτά υπό το πράσινο φως των ΗΠΑ.\nnews247 21 Δεκεμβρίου 2019 08:06\nΌσα δεν φέρνει ο χρόνος τα φέρνει η στιγμή. Και μια τέτοια στιγμή σε εισαγωγικά, η στιγμή της κλιμάκωσης της τουρκικής επιθετικότητας στην περιοχή, που εμφανώς πλέον βλάπτει όλες τις χώρες, ενεργοποίησε σοβαρά αντανακλαστικά.\nΑρχές του χρόνου λοιπόν, στην Αθήνα, όπως αποκάλυψε την Παρασκευή το Σίγμα της Κύπρου, πέφτουν οι υπογραφές στη διακρατική συμφωνία για τον αγωγό East Med. Μια συμφωνία που καθυστερούσε αδικαιολόγητα τόσους μήνες ελέω αντιδράσεων στην Ιταλία ή άλλων λόγων και που μετά από πίεση του Βενιαμίν Νετανιάχου θα πάρει σάρκα και οστά σε χρόνο ρεκόρ.\nΠροηγήθηκαν διαβουλεύσεις σε ανώτατο επίπεδο για μια τελετή - απάντηση στην Τουρκία, που θα έχει και την ισχυρή υποστήριξη των ΗΠΑ.\nΈνα αναμφίβολα ένα μεγαλεπίβολο έργο τεράστιας γεωπολιτικής σημασίας, το οποίο θα αποτελέσει τη συλλογική απάντηση Ισραήλ, Κύπρου, Ελλάδας και Ιταλίας στην τουρκική βουλιμία και τις παράνομες συμφωνίες της με τη Λιβύη. Άλλωστε με αυτή καθ’ αυτή η υπογραφή της διακρατικής συμφωνίας, που θα έχει τη σφραγίδα της Ε.Ε οι χώρες της Ανατολικής Μεσογείου στέλνουν το μνημόνιο Ερντογάν στον κάλαθο των αχρήστων\nΟπως αναφέρει το κυπριακό ΜΜΕ, η υπογραφή δεν αποτελεί απλά μια διπλωματική ενέργεια. Είναι κάτι πολύ περισσότερο. Πρόκειται για την κορυφαία ενάσκηση κυριαρχικών δικαιωμάτων από τέσσερις χώρες.\nΣε αυτή τη συμφωνία καθορίζονται ζώνες, δικαιοδοσίες, δικαιώματα ελέγχου και έκδοσης αδειών. Δια της συμφωνίας ο σφραγίζεται η πορεία του αγωγού που περνά μέσα από την περιοχή που η Τουρκία παράνομα θεωρεί ως γειτνιάζουσα υφαλοκρηπίδα της με τη Λιβύη. Και με στεντόρια φωνή οι τέσσερις χώρες λένε της Άγκυρας πως τα παιχνίδια δεν περνούν.\nΤο Σίγμα επίσης είναι σε θέση να γνωρίζει ότι με πρώτο βιολί τον Νετανιάχου, αλλά και πλήρως ενεργό τον ΥΠΕΞ, σύντομα θα υπάρξει δημόσια στήριξη των ΗΠΑ στο έργο ως την μοναδική εναλλακτική τροφοδοσίας της Ε.Ε και μείωση της εξάρτησης από τη Ρωσία.\nΠΕΡΙΣΣΟΤΕΡΑ: Κύπρος, Ιταλία, Ισραήλ, Τουρκία


Τι είναι το TouchWiz Launcher και πώς να το απενεργοποιήσετε στα τηλέφωνα Samsung - 2021\nΤι είναι το TouchWiz Launcher και πώς να το απενεργοποιήσετε στα τηλέφωνα Samsung\nΑν έχετε δει τα διάφορα smartphones της Samsung Android στην αγορά, τότε ίσως έχετε παρατηρήσει ότι έχουν το ίδιο περιβάλλον εργασίας χρήστη. Από τη σειρά J του προϋπολογισμού μέχρι τη σειρά ναυαρχίδων S, όλες αυτές οι συσκευές έχουν παρόμοια διεπαφή. Αυτό οφείλεται στο γεγονός ότι αυτά τα μοντέλα χρησιμοποιούν το πρόγραμμα εκκίνησης TouchWiz. Πρόκειται για μια διεπαφή χρήστη που η Samsung ανέπτυξε για να φέρει την προσωπική της πινελιά στην εμπειρία αποθεμάτων Android.\nΕνώ χρησιμοποιείτε το TouchWiz Launcher είναι ένας από τους καλύτερους τρόπους πλοήγησης σε ένα τηλέφωνο Android, μερικές φορές θα θέλετε να το αλλάξετε για να προσαρμόσετε περαιτέρω το τηλέφωνό σας. Υπάρχουν διάφοροι τρόποι για να απενεργοποιήσετε αυτό το τηλέφωνο, ωστόσο οι δύο πιο αποτελεσματικοί τρόποι αναφέρονται παρακάτω.\nΚάντε λήψη ενός άλλου προγράμματος εκκίνησης από το Google Play Store\nΌταν λάβετε ένα νέο εκκινητή από το Google Play Store και στη συνέχεια το κάνετε ως προεπιλεγμένο εκκινητή του τηλεφώνου σας, τότε δεν θα αντιμετωπίσετε το TouchWiz πια.\nΜερικοί από τους καλύτερους εκτοξευτές Android που διατίθενται στο Google Play Store έχουν ως εξής:\nNova Launcher - Ένας από τους εκτοξευτές ηλικίας διαθέσιμους για λήψη, ο οποίος ενημερώνεται πάντα. Προσφέρει πολλές δυνατότητες προσαρμογής στο τηλέφωνο, οι οποίες σίγουρα θα απευθύνονται σε αυτούς τους χρήστες ενέργειας.\nEvie Launcher - Πρόκειται για ένα πολύ ελαφρύ εκτοξευτή που χρησιμοποιεί λίγους πόρους. Θα πρέπει να αναμένετε αύξηση της απόδοσης στη συσκευή σας εάν χρησιμοποιείτε αυτό.\nMicrosoft Launcher - Ένα γρήγορο και ελαφρύ εκτοξευτή που είναι ιδιαίτερα προσαρμόσιμη.\nΡίζα το τηλέφωνό σας, στη συνέχεια, εγκαταστήστε μια προσαρμοσμένη ROM\nΑυτός είναι ένας δραστικός τρόπος για να καταργήσετε μόνιμα τη λειτουργία εκκίνησης TouchWiz από το τηλέφωνό σας. Αυτό δεν συνιστάται για αρχάριους Android, καθώς αυτό σημαίνει ότι αναβοσβήνει το τηλέφωνο με ένα προσαρμοσμένο υλικολογισμικό. Κατά την εκτέλεση αυτού του βήματος, θα χάσετε οποιαδήποτε εγγύηση που έχετε στο τηλέφωνο, καθώς ο μετρητής Knox θα είναι πιθανότατα αποτυχημένος.\nΩστόσο, η εγκατάσταση μιας προσαρμοσμένης ROM μπορεί να είναι ένας πολύ καλός τρόπος για να εξατομικεύσετε τον τρόπο με τον οποίο χρησιμοποιείτε τη συσκευή σας Android και μπορεί να βελτιώσετε ακόμη και την απόδοση του τηλεφώνου.\nΜεταξύ των δύο τρόπων για να απενεργοποιήσετε το TouchWiz Launcher σε ένα τηλέφωνο της Samsung, η πρώτη μέθοδος θα προσελκύσει ως επί το πλείστον τον γενικό καταναλωτή. Εκείνοι που έχουν εμπειρία στην ριζοβολία και τη λάμψη των τηλεφώνων Android θα επιλέξουν συνήθως τη δεύτερη μέθοδο.


H Lady Gaga μετά από 3 μήνες σχέσης δηλώνει και πάλι single | fthis.gr\nH Lady Gaga μετά από 3 μήνες σχέσης δηλώνει και πάλι single\nΤρίτη 22 Οκτωβρίου 2019, 21:00\n- Τελευταία ενημέρωση: 22/10/2019, 20:17\nΗ Lady Gaga και ο Dan Horton από ότι φαίνεται έζησαν ένα πολύ σύντομο ειδύλλιο. Το ζευγάρι αποτελεί παρελθόν, μετά από μόλις τρεις μήνες σχέσης.\nΤην αποκάλυψη του χωρισμού της έκανε η ίδια, η Lady Gaga μέσω Intagram. Συγκεκριμένα, η Χολιγουντιανή σταρ λίγες ώρες μετά το Bacherlotte της καλύτερης της φίλης, δημοσίευσε ένα Instastory που έγραφε :"Μία γυναίκα που πρόκειται σύντομα να παντρευτεί και μία ελεύθερη κυρία", όπου με το "ελεύθερη κυρία" εννοούσε σαφώς την ίδια.\nΗ παγκοσμίου φήμης τραγουδίστρια και ηθοποιός Lady Gaga είχε απαθανατιστεί από τους παπαράτσι με τον σύντροφο της Don Horton τον Ιούλιο του 2019 στο Los Angeles. Την ίδια περίοδο μάλιστα, έπαψαν και οι φήμες για το "ειδύλλιο" της με τον Bradley Cooper όπου οι περισσότεροι πίστευαν πως είναι ζευγάρι μετά την συνεργασία τους στη ταινία 'A star is Born'.\nΔείτε την φωτογραφία που είχε δημοσιεύσει το αμερικάνικο People:\nFTHIS.GR - "Daily Celebrity News" - 4/2/2020 (video)\nΕρωτευμένη η Lady Gaga: Δημοσίευσε φωτογραφία με τον νέο της σύντροφο\nLADY GAGA ΣΧΕΣΗ